Το πρόσωπο του Κλοπ δείχνει... την απελπισία! (vid)\nTALENTABOUT.GR | OFF THE PITCH | Το πρόσωπο του Κλοπ δείχνει… την απελπισία! (vid)\nΤο πρόσωπο του Κλοπ δείχνει… την απελπισία! (vid)\nΟ Γιούργκεν Κλοπ δείχνει πως η κατάσταση στη Λίβερπουλ έχει… ξεπεράσει τα όρια.\nΗ ήττα της Λίβερπουλ από την Λέστερ δείχνει πως η ομάδα του Γιούργκεν Κλοπ δεν αποτελεί πια… φόβητρο.\nΟ Γερμανός τεχνικός προσπαθεί να διορθώσει την κατάσταση, αλλά μάταια, καθώς η ομάδα του πηγαίνει από στραβοπάτημα σε στραβοπάτημα.\nΜετά και την ήττα από την Λέστερ, οι πρωταθλητές της Πρέμιερ Λιγκ, φαίνεται να έχουν τεθεί… νοκ-άουτ από την διεκδίκηση του τίτλου!\nΑυτό τουλάχιστον θεωρεί και ο τεχνικός των reds, Γιούργκεν Κλοπ. Ο Γερμανός ήταν ιδιαίτερα δυσαρεστημένος με το αποτέλεσμα και αυτό φάνηκε και στην συνέντευξη Τύπου…\n“Δεν μπορώ να το πιστέψω, αλλά ναι, θα παραχωρήσουμε τον τίτλο”,\nείπε ο Κλοπ σε ερώτηση δημοσιογράφου, δείχνοντας την απελπισία που υπάρχει στον σύλλογο.\n“Στην μεγαλύτερη διάρκεια του αγώνα, ήμασταν καλοί. Αγωνιστήκαμε εξαιρετικά κόντρα σε μια ομάδα σαν την Λέστερ που τα πάει εξαιρετικά. Πετύχαμε ένα εξαιρετικό γκολ και μετά από μερικά δικά μας λάθη βρεθήκαμε να χάνουμε με 2-1. Είχαμε χρόνο για να το παλέψουμε, αλλά δεν τα καταφέραμε”, τόνισε ο τεχνικός της Λίβερπουλ.\n“Να είμαι ειλικρινής, νομίζω πως φέτος δεν μπορούμε να μειώσουν την διαφορά από την κορυφή. Πρέπει να κερδίζουμε τα ματς όμως και να αποφύγουμε τα λάθη στην άμυνα. Δεν μπορούμε να αποφύγουμε τα λάθη του… VAR, αλλά τα ατομικά, μπορούμε. Εμείς κάναμε εμφάνιση για να νικήσουμε σήμερα, αλλά.. στο τέλος τα κάναμε λάθος όλα. Στο δεύτερο γκολ δεν συνεννοήθηκαν Άλιζον και Καμπάκ. Δεν είμαι ανόητος, δεν διαμαρτύρομαι για τον τίτλο. Πρέπει όμως να συνεχίσουμε και να τελειώσουμε όσο το δυνατόν καλύτερα την σεζόν. Δεν θέλω να ψάχνω συνέχεια για δικαιολογίες, δεν το κάνω αυτό”, ανέφερε ο Γερμανός τεχνικός.\nJurgen Klopp concedes Liverpool will not retain the Premier League after today’s defeat to Leicester 👀 pic.twitter.com/Qt9NX4WRc4


Τόποι & προορισμοί\nΣτο θρόνο των θεών...\n(ή οι περιπέτειες ενός φιλόδοξου ορειβάτη!)\nΚΕΙΜΕΝΟ: ΜΠΑΜΠΗΣ ΞΑΡΧΑΚΟΣ\nΦΩΤΟΓΡΑΦΙΕΣ: ΓΙΩΡΓΟΣ ΜΟΥΤΣΙΟΣ\n...Μπροστά μας ορθώνεται ένας γυμνός απότομος λόφος. Υπάρχουν δύο επιλογές, ή πάμε το μονοπάτι στα ίσα, ή παίρνουμε ένα δεύτερο αργό και ατέλειωτο μονοπάτι στα δεξιά, μας λέει ο αρχηγός.΄Η γυρνάμε πίσω, σκέφτομαι εγώ! Επιλέξαμε το πρώτο.\nΠοτάμι ο ιδρώτας, οι χτύποι της καρδιάς μας στο μάξιμουμ, ο παγωμένος αέρας μας χαστούκιζε, τα πόδια μας ασήκωτα. Αν και ανεβαίναμε έστω και αργά, νόμιζα ότι δεν θα φθάναμε ποτέ στη κορυφή. Για δύο ώρες δεν άκουγα κανένα θόρυβο γύρω μου εκτός από την αναπνοή μου.\nΘαρρείς και το βουνό μας περνάει από δοκιμασία πριν μας δεχτεί στην αγκαλιά του...\nΌταν ο Ελληνικός Ορειβατικός Σύλλογος Θεσσαλονίκης μας πρότεινε να συμμετάσχουμε στην αποστολή του στον Όλυμπο, δεχθήκαμε.\nΤο ότι θα ανέβουμε σε ένα από τα πιο θρυλικά βουνά και ότι θα γνωρίσουμε από κοντά την μοναδική και πλούσια χλωρίδα και πανίδα του, ήταν για μας πρόκληση.\nΤο ότι θα φτάσουμε στο Μύτικα και θα ατενίσουμε το θαυμαστό περίγυρο από το ίδιο σημείο που επόπτευαν τον κόσμο οι δώδεκα θεοί, το θεωρήσαμε τιμή μας.\nΟ ΄Ολυμπος, με τη φυσική ομορφιά του, τη μυθολογική και ιστορική του φήμη, τις προκλητικές διαδρομές, παραμένει το ύστατο και φιλόδοξο τέρμα όλων των ορειβατών του κόσμου.\nΜια ανάβαση στον ΄Ολυμπο δεν είναι μία ακόμη κατάκτηση ψηλής κορυφής, αλλά μια κορυφαία ανάβαση στη μυθική αφετηρία του κόσμου.\nΠεράσαμε το Λιτόχωρο και ακολουθήσαμε το δρόμο με κατεύθυνση προς τον Όλυμπο. Μετά από 8 χιλιόμετρα φτάσαμε στο πρώτο καταφύγιο. Βρίσκεται στη θέση Σταυρός με υψόμετρο 940μ. και ονομάζεται Τάκης Μπουντόλας σε μνήμη του ορειβάτη του ΕΟΣ Θεσσαλονίκης ο οποίος σκοτώθηκε το 1985 σε ηλικία 32 χρόνων στα Ιμαλάια. Από εδώ η θέα είναι πανέμορφη. Βλέπουμε πολλά βουνά του κάμπου αλλά και της γνωστής παραλίας της Γρίτσας. Συνεχίζοντας στην άσφαλτο μετά από 6 χιλιόμετρα βρισκόμαστε στη θέση Γκόρτσια ή αλλιώς Διασταύρωση, από όπου ξεκινάει μια από τις πιο όμορφες διαδρομές για την κορυφή του Μύτικα.\nΧωριστήκαμε σε τρεις ομάδες. Με την πρώτη έφυγαν οι «έμπειροι» ορειβάτες. Ανεβαίνουν γρήγορα και σε ορισμένα σημεία τρέχοντας. Με την δεύτερη και πολυπληθέστερη ήμασταν και εμείς. Θα φθάναμε στο καταφύγιο «Αποστολίδης» σε οκτώ περίπου ώρες. Οδηγός μας, ο αρχηγός της αποστολής, Κώστας Χατζόπουλος. Με την τρίτη θα έφευγαν οι τελευταίοι, οι οποίοι θα ανέβαιναν πιο χαλαρά σε δέκα περίπου ώρες. Κάνοντας και την απαραίτητη σκούπα αν έμενε πίσω κάποιος από τους προηγηθέντες.\nΚαι στις τρεις ομάδες υπήρχαν έμπειροι ορειβάτες, με φορητούς ασυρμάτους, οι οποίοι γνωρίζουν τον ΄Ολυμπο σαν το σπίτι τους. Όπως διαπίστωσα και κατά την διάρκεια της αποστολής, όλες οι πληροφορίες που είχα για τον Ε.Ο.Σ. Θεσσαλονίκης ήταν σωστές. Η σοβαρότητα, η καλή οργάνωση και η ποιότητα των μελών του είναι αυτά που κάνουν τον σύλλογο να ξεχωρίζει, (όπως και τον Ε.Ο.Σ. Αχαρνών), από όλους τους ορειβατικούς συλλόγους στην Ελλάδα.\nΟι οδηγίες που είχαμε εμείς οι «πρωτάρηδες», ήταν να περπατάμε χαλαρά, προσεκτικά, να μην βγούμε ποτέ από το μονοπάτι, για κανένα λόγο και να μην υπερεκτιμήσουμε τις δυνάμεις μας.\nΤο πεύκο και η οξιά μας συντροφεύουν από το ξεκίνημα της διαδρομής μας. Τα χρώματα και οι μυρωδιές, εναλλάσσονται διαδοχικά.\nΑκολουθώντας την καλή σήμανση του μονοπατιού, βρισκόμαστε μετά από μιάμιση ώρα περίπου στη θέση Μπάρμπα με υψόμετρο 1.450μ. Εδώ γίνεται η πρώτη μας στάση.\nΌμορφο ξέφωτο με υπέροχα έλατα. Σε λιγότερο από μιάμιση ώρα φθάνουμε στον «Στράγγο» στα 1.700 μ.\nΣυνεχίζοντας για 15 λεπτά την πορεία μας συναντάμε την σπηλιά του Ιθακήσιου. Ακόμα διακρίνονται στα τοιχώματα των βράχων τα ίχνη της φωτιάς που άναβε πριν από πενήντα χρόνια, ο υπέροχος αυτός ερημίτης -ζωγράφος.\nΚαθώς η ανηφορική πορεία μας συνεχίζεται σχετικά ομαλά, φτάνουμε μετά από δύο ώρες στη θέση Πετρόστρουγγα με υψόμετρο 1.900μ.\nΑετοί του Ολύμπου πετούν περήφανα πάνω από τα κεφάλια μας, καλωσορίζοντας μας.\nΔιασχίζουμε το «Νεκροταφείο των Δέντρων», περιοχή κατάσπαρτη από μαυρισμένους κορμούς, απομεινάρια τραγικά απ' τις καταιγίδες και τ' αστροπελέκια του Δία.\nΗ δοκιμασία της Σκούρτας\nΞεκουραστήκαμε για λίγο κάτω από τα πανύψηλα και γοητευτικά ρόμπολα, τεράστια δέντρα, με εντυπωσιακές ρίζες και ζωή πολλών εκατοντάδων ετών και ξεκινάμε πάλι την πορεία μας. Η βλάστηση τώρα αρχίζει να αραιώνει.\nΠερνώντας από την τοποθεσία «Ανάθεμα», όπου και τα τελευταία δέντρα μας εγκαταλείπουν, μπαίνουμε στο Αλπικό τοπίο. Η πορεία μας γίνεται ποιο κουραστική λόγω του υψόμετρου.\nΤο μονοπάτι σιγά-σιγά γίνεται ανηφορικό και πετρώδες. Αρχίζουν τα δύσκολα. Μπροστά μας ορθώνεται ένας γυμνός απότομος λόφος. Είμαστε στους πρόποδες της «Σκούρτας». Υπάρχουν δύο επιλογές, ή πάμε το μονοπάτι στα ίσα, ή παίρνουμε ένα δεύτερο αργό και ατέλειωτο μονοπάτι στα δεξιά, μας λέει ο αρχηγός.\n΄Η γυρνάμε πίσω, σκέφτομαι εγώ!\nΕπιλέξαμε το πρώτο. Ποτάμι ο ιδρώτας, οι χτύποι της καρδιάς μας στο μάξιμουμ, ο παγωμένος αέρας μας χαστούκιζε, τα πόδια μας ασήκωτα. Αν και ανεβαίναμε έστω και αργά, νόμιζα ότι δεν θα φθάναμε ποτέ στη κορυφή. Για δύο ώρες δεν άκουγα κανένα θόρυβο γύρω μου εκτός από την αναπνοή μου.\nΘαρρείς και το βουνό μας περνάει από δοκιμασία πριν μας δεχτεί στην αγκαλιά του.\nΔεν μπορούσα ποτέ να φανταστώ πόσα αποθέματα αντοχής έχει ο άνθρωπος μέσα του. Το διαπίστωσα εξ' ολοκλήρου όταν τόλμησα και την κατάβαση.\nΕπιτέλους είμαστε στη «Σκούρτα» σε υψόμετρο 2.485μ. Μετράω τα κομμάτια μου και τα βρίσκω όλα εντάξει.\nΑπαραίτητη στάση για να αλλάξουμε τα μουσκεμένα ρούχα μας. Τυλιγμένοι στα μπουφάν απολαμβάνουμε την μοναδική θέα. Μπροστά μας ο «Μύτικας» μας καλωσορίζει.\nΑπό κάτω μας δεν βλέπουμε τίποτε γιατί υπήρχαν πυκνά άσπρα σύννεφα που κάλυπταν όλη τη θέα. Μούρχετε μια τρελή επιθυμία να περπατήσω πάνω τους.\nΕυτυχώς ο καιρός ήταν καλός.\nΣτον Όλυμπο οι καιρικές συνθήκες είναι ποικίλες καθ' όλη την διάρκεια της ημέρας. Μπορεί να συναντήσετε βροχή, χιόνι, ομίχλη, ήλιο, δυνατό αέρα, να εναλλάσσονται διαδοχικά και θα πρέπει να είστε καλά προετοιμασμένοι και εφοδιασμένοι για όλα.\nΣυνεχίζουμε την ανηφορική πορεία και μετά από λίγο βρισκόμαστε στον Αυχένα ή Διάσελο Λαιμού, δεξιά και αριστερά του οποίου υπάρχουν απότομοι γκρεμοί. Χάος και δέος!!\nΒλάστηση υποτυπώδης, αγριολούλουδα και χορταράκια.\nΑκροβατώντας στο Πέρασμα του Γιόσου\nΗ τοποθεσία λέγεται το «Πέρασμα του Γιόσου» και στο στενό πέρασμα που θα περάσουμε υπάρχει συρματόσχοινο για περισσότερη ασφάλεια στην κίνηση μας. Παρηγοριέμαι!!\nΑισθάνομαι σαν ακροβάτης που περπατάει σε τεντωμένο σχοινί, χωρίς προστατευτικά δίκτυα από κάτω. Απίστευτο το κουράγιο μου. Ευτυχώς ο καιρός συνεχίζει να είναι σύμμαχός μας.\nΈχει περάσει περίπου μιάμιση ώρα από την στιγμή που φύγαμε τη «Σκούρτα» και πλησιάζουμε στο «Οροπέδιο των Μουσών». Το μονοπάτι είναι γλυκό και μας γεμίζει ανακούφιση.\nΑπό εδώ η θέα είναι μοναδική. Ορθώνονται μπροστά μας οι κορυφές του Μύτικα, το Στεφάνι και πιο δεξιά δύο δίδυμες κορυφές, η «Τούμπα» στα 2.801μ. και ο «Προφήτης Ηλίας» που στη κορυφή του βρίσκεται ένα μικρό πέτρινο προσκυνητάρι στα 2.803μ.\nΣτο καταφύγιο Αποστολίδης\nΕπειδή στο οροπέδιο πολλές φορές πέφτει ομίχλη, υπάρχουν κολωνάκια πάνω στο μονοπάτι τα οποία μας οδηγούν με ασφάλεια στα καταφύγια της περιοχής.\nΤο πρώτο που συναντάμε αριστερά στο οροπέδιο ονομάζεται «Χρήστος Κάκκαλος». Έχει πάρει το όνομα του από τον πρώτο ορειβάτη που ανέβηκε στον Μύτικα το 1913.\nΣτην άλλη μεριά του οροπεδίου και πιο κοντά στην κορυφή του Μύτικα βρίσκεται το καταφύγιο «Γιόσος Αποστολίδης». Η θέα είναι καταπληκτική. Στο Στεφάνι, στο θρόνο του Δία, μπορεί να μην συναντήσαμε τους θεούς, νιώσαμε όμως έντονα την παρουσία τους.\nΦτάσαμε στο καταφύγιο. Φάγαμε, ήπιαμε και το κρασάκι μας ακούγοντας ιστορίες και χαλαρώσαμε.\nΕνα παιδί μετράει τα άστρα...\nΈχει ήδη βραδιάσει. Μαγεία. Η θερμοκρασία στους -2 βαθμούς. Ξαπλώνω στο έδαφος και κοιτάω τα άστρα. Βρίσκονται παντού γύρω μου! Μεγάλα και στρόγγυλα. Νομίζω ότι θα τα αγγίξω. Κλείνω τα μάτια μου και τα ακούω να μιλάνε μεταξύ τους. Αναρωτιέμαι τι παραπάνω να βλέπουν οι ταξιδευτές του διαστήματος.\nΚοιμηθήκαμε στο καταφύγιο. Στρατιωτικά κρεβάτια και ζεστές μάλλινες κουβέρτες.\nΤο χάραμα μας περίμενε μια μικρή απογοήτευση. Μια βαριά ομίχλη αιχμαλώτισε τα πάντα γύρω μας. Με το καυτό τσάι στα χέρια μας, αν και Αύγουστος μήνας η θερμοκρασία άγγιζε τους -5 βαθμούς, περιμέναμε υπομονετικά. Ξαφνικά ως δια μαγείας αρχίζει να καθαρίζει το τοπίο.\nΠρώτα καθαρίζει ο Θρόνος του Δία. Η κοντινή στεριά, η πεδιάδα της Κατερίνης. Ο Θερμαϊκός και οι χαμηλές γραμμές της Χαλκιδικής και στο βάθος προβάλει η μυτερή κορυφή του Αθω. Μετά η απέραντη θάλασσα. Ένας ήλιος λαμπερός υψώνεται παρέα με τον παγωμένο Βοριά.\nΕτοιμάζουμε βιαστικά τα πράγματά μας. Ήρθε η στιγμή να κατακτήσουμε την ψηλότερη κορυφή της Ελλάδας τον Μύτικα. Σε διάστημα 30 λεπτών από το καταφύγιο και περπατώντας ένα κομμάτι από τα καταπληκτικά ζωνάρια του Στεφανιού φτάνουμε στη βάση από το λούκι που θα μας οδηγήσει στην κορυφή. Μας χωρίζουν μόνο 45 λεπτά από τον τελικό μας στόχο αλλά εδώ πρέπει να εντείνουμε αρκετά την προσοχή μας γιατί η ανάβαση έχει κάποιες ιδιαιτερότητες σε σχέση με τη μέχρι τώρα πορεία μας. Κινούμαστε σε στενό μονοπάτι με κλίση γύρω στις 30 μοίρες με πολύ σαθρό πέτρωμα το οποίο μπορεί να χτυπήσει εμάς από τους προπορευόμενους ή και να χτυπήσει τους επόμενους από εμάς από μια απρόσεκτη κίνηση μας. Ο ένας μετά από τον άλλο, κοιτώντας πότε τον προπορευόμενο και πότε που πατάμε, πάντα πολύ προσεχτικά, ανεβαίνουμε.\nΑν το βουνό διαπιστώσει τα φιλικά σου αισθήματα προς αυτό, γίνεται σύμμαχός σου. Σε σπρώχνει απαλά προς τα πάνω.\nΕίμαστε πλέον στη κορυφή. Ανεβήκαμε στα 2.918μ. Ακόμα δεν μπορώ να πιστέψω, ότι τα κατάφερα. Η αγάπη μου για τον Όλυμπο με οδήγησε να παραβλέψω όλες τις αντιξοότητες και να φθάσω στην κορυφή του.\nΗ θέα που αντικρίζουμε από εδώ μας αποζημιώνει για ότι τραβήξαμε μέχρι τώρα. Όλη η κούραση μας έφυγε. Δεν έχουμε πολλές τέτοιες ευκαιρίες στη ζωή μας. Πρέπει να γεμίσουμε τα μάτια και την ψυχή μας όσο γίνεται περισσότερο.\nΗ πολλή χαλάρωση όμως δεν κάνει καλό γιατί μας περιμένει τώρα η κατάβαση η οποία θα γίνει από την «Κακόσκαλα»!!\nΗ κατάβαση είναι πιο δύσκολη, γλιστράει, θέλει εκτός από αντοχή και καλά πόδια. Καλά πατήματα και υπομονή. Με προσεκτικά βήματα αρχίζουμε να κατηφορίζουμε το σαθρό μονοπάτι το οποίο στα αριστερά μας έχει έναν μεγαλοπρεπή γκρεμό που σε τρομάζει λόγο του μεγέθους του, αλλά η θέα του σε αποζημιώνει.\nΑν και με φόβιζε πάντα το ύψος, εκεί δεν μου δόθηκε η ευκαιρία να φοβηθώ. Κοιτούσα που πατάω και την πλάτη του μπροστινού μου.\nΟ χρόνος που θα χρειαστεί για να περάσουμε αυτό το κομμάτι είναι μόλις μία ώρα. Εμένα μου φάνηκαν για τρεις εφιαλτικές ώρες. Οι πατούσες μου άρχιζαν να πρήζονται επικίνδυνα. Διαπιστώνω ότι τα μποτάκια μου δεν ήταν κατάλληλα για τον Όλυμπο. Και μου το είχαν επισημάνει. Δεν είχα και μπατόν για τα χέρια. Μεγάλο το λάθος μου. Το πληρώνω ακριβά.\nΦτάνουμε στη «Σκάλα» με 2.866μ. υψόμετρο και μπορούμε να ξεκουραστούμε για λίγο. Μερικοί αλλάζουν κάλτσες. Δεν τολμώ να λύσω τα κορδόνια από τις μπότες μου. Φοβάμαι ότι δεν θα μπορέσω μετά να τις ξαναφορέσω.\nΜας δίνετε η δυνατότητα να κατακτήσουμε και την δεύτερη ψηλότερη κορυφή της Ελλάδας το «Σκολιό» με υψόμετρο 2.911μ. σε μικρή απόσταση από την Σκάλα και χωρίς καθόλου κίνδυνο μας λέει ο αρχηγός της αποστολής. Εγώ προσπαθώ να βρω τρόπο να δραπετεύσω χωρίς να χρειαστεί να περπατήσω άλλο. ΄Αδικος κόπος. Μην έχοντας άλλη λύση συνεχίζω.\nΤέρμα οι ψηλές κορυφές και πρέπει να αρχίσουμε να κατηφορίζουμε το απότομο μονοπάτι που κινείται σε Αλπικό τοπίο για να φτάσουμε στον επόμενο σταθμό μας που είναι το καταφύγιο «Σπήλιος Αγαπητός». Αρχίζω να σέρνω τα πόδια μου και να κατεβαίνω πλαγίως.\nΣτη διάρκεια της διαδρομής μας θα βρεθούμε σε μια διασταύρωση όπου υπάρχει μία ταμπέλα με ζωγραφισμένες τις διαδρομές του Ολύμπου. Εδώ φτάνει και το μονοπάτι από τα Ζωνάρια που εγκαταλείψαμε για να ανέβουμε στον Μύτικα.\nΣτο καταφύγιο Αγαπητός\nΤο μονοπάτι συνεχίζει με αρκετές κατηφορικές φουρκέτες ώσπου να συναντήσουμε τα πρώτα ρόμπολα από τα οποία σε μια περίπου ώρα θα βρεθούμε στο καταφύγιο «Σπήλιος Αγαπητός», το γνωστότερο καταφύγιο όχι μόνο στην Ελλάδα αλλά και στο εξωτερικό λόγω της γρήγορης πρόσβασης που έχει από το σημείο που μας αφήνουν τα αυτοκίνητα αλλά και από την όμορφη διαδρομή του.\nΤο όνομα του το πήρε από τον πρώτο πρόεδρο του ΕΟΣ.\nΚαταπληκτική τοποθεσία, φανταστικό περιβάλλον, προσφέρεται για λίγες μέρες ξεκούρασης την άνοιξη ή το καλοκαίρι. Από εκεί ξεκινούν πολλά μικρά μονοπάτια που σε οδηγούν σε πανέμορφα μέρη. Είναι κοντά στα «Πριόνια» αφήνετε το αυτοκίνητο και σε περίπου δύο ώρες με εύκολη ανάβαση θα βρεθείτε στο καταφύγιο. Αν θελήσετε να μείνετε θα πρέπει προηγουμένως να έχετε κλείσει κρεβάτι ή και δωμάτιο.\nΤο δάσος με τις νεράϊδες...\nΜετά από λίγη ξεκούραση και εφοδιασμό με νερό αρχίζουμε να κατηφορίζουμε μέσα σε ένα δάσος από τεράστια ρόμπολα τα οποία διαδέχονται οι οξιές. Το μεγαλείο της φύσης. Ξεχνάω αμέσως τον πόνο στα πόδια μου. ΄Ηχοι χρώματα και μυρωδιές, όλα αρμονικά δεμένα. Αισθάνομαι σαν ήρωας παραμυθιού. Σαν να βρίσκομαι μέσα σε πίνακα ζωγραφικής.\nΣημαδεύω τα σημεία γύρω μου και τοποθετώ με την φαντασία μου, νεράιδες, ξωτικά και τον Πάνα με την φλογέρα του. Ακούω μουσικές.\nΚαταγράφω τα πάντα λεπτομερώς, γιατί είμαι σίγουρος ότι αυτές τις εικόνες θα χρειαστεί να τις ανακαλέσω από την μνήμη μου αρκετές φορές.\nΑφού περάσουμε δυο υπέροχες ώρες μέσα σ' αυτό το φανταστικό μέρος, συναντάμε ένα ξύλινο γεφυράκι, σημάδι ότι φτάσαμε στο τέλος της διαδρομής μας.\nΒρισκόμαστε στα «Πριόνια» σε υψόμετρο 1.100μ. εδώ υπάρχει μια καλύβα όπου θα φάμε και θα συναρμολογήσουμε τα κομμάτια μας. Μας περιμένει το λεωφορείο για την επιστροφή. Και ο «πολιτισμός» αφού εκατοντάδες εκδρομείς έρχονται καθημερινά με τα αυτοκίνητά τους σε αυτό το μέρος.\nΤο θεϊκό βουνό με τα καταφύγιά του σε καίρια σημεία και τα χαραγμένα μονοπάτια στις δύσβατες ορθοπλαγιές του, είναι προσιτό σε όλον τον κόσμο που επιθυμεί να πατήσει στην κορυφή των θεών και να γευτεί τα θέλγητρα της ολύμπιας φύσης.\nΗ ανάβαση του Ολύμπου είναι σε γενικές γραμμές εύκολη, ποτέ όμως χωρίς προετοιμασία, πάντα με οδηγό ή εκδρομική συντροφιά, απαραίτητο εξοπλισμό (με τα κατάλληλα μποτάκια!!) και σύνδεση με τους ορειβατικούς φορείς του βουνού. Πάνω από όλα επιβάλλεται ο σεβασμός του Ολύμπου, του φυσικού περιβάλλοντος, των πετρωμάτων του, της χλωρίδας και της πανίδας, για να διατηρηθεί στις επόμενες γενιές αλώβητος από τις ανθρώπινες παρεμβάσεις και βανδαλισμούς. Ο Όλυμπος δεν ανήκει μόνο στους ορειβάτες και την Ελλάδα, αλλά σε όλη την ανθρωπότητα.\nΔεν πήρα τίποτε μαζί μου από τον Όλυμπο. Έμεινα για πάντα εκεί.\nΚοίταξα από το παράθυρο το βουνό που με φιλοξένησε για δυο μέρες.\nΜε κοίταζε και αυτό. Χαιρετηθήκαμε.\nΚαταφύγιο «Τάκης Μπουντόλας»\nΤο καταφύγιο είναι ιδιοκτησία του ΕΟΣ Θεσσαλονίκης, υπάρχει δυνατότητα να διανυκτερεύσουν 35 άτομα και υπάρχει καλά οργανωμένο εστιατόριο. Λειτουργεί όλο το χρόνο. Τηλ. 23520 84.519 & 2310 278.288.\nΚαταφύγιο «Χρήστος Κάκκαλος»\nΑνήκει στην Ελληνική Ομοσπονδία Ορειβασίας - Αναρρίχησης ( ΕΟΟΑ).\nΒρίσκεται σε υψόμετρο 2.650μ και έχει την δυνατότητα να φιλοξενήσει 18 άτομα για να κλείσετε θέση πρέπει να επικοινωνήσετε με το καταφύγιο «Σπήλιος Αγαπητός».\nΤηλ. 23520 81.800 & 81.329.\nΚαταφύγιο «Σπήλιος Αγαπητός»\nΒρίσκεται σε υψόμετρο 2.100μ. και στη θέση Μπαλκόνι του Μαυρόλογγου. Καλοφτιαγμένο, με δωμάτια, τζάκι, κουζίνα και δυνατότητα διανυκτέρευσης 90 ατόμων. Είναι ανοιχτά από τον Μάιο μέχρι και τον Οκτώβριο. Τηλ. 23520 81.800 & 81.329.\nΚαταφύγιο «Γιόσος Αποστολίδης»\nΑνήκει στο ΣΕΟ Θεσσαλονίκης. Βρίσκεται σε υψόμετρο 2.760μ. και έχει την δυνατότητα να φιλοξενήσει 80 άτομα. Υπάρχει οργανωμένη κουζίνα και είναι ανοιχτό από τον Μάιο μέχρι και τον Οκτώβριο. Τηλ. 2310 224.719.\nΕΛΛΗΝΙΚΟΣ ΟΡΕΙΒΑΤΙΚΟΣ ΣΥΛΛΟΓΟΣ ΘΕΣΣΑΛΟΝΙΚΗΣ\nΚΑΡΟΛΟΥ ΝΤΗΛ 19 Τ.Κ. 54623 - ΘΕΣΣΑΛΟΝΙΚΗ\nΤηλ./ Fax: 2310 278.288 & 2310 240.889\nΗ Σύρος εκ των έσω\nΗ Λευκάδα του Τυρκουάζ\nΓύθειο, η γη των θεών\nΛίμνη Κερκίνη, Χίος, Μακρινίτσα, Kορυσχάδες, Καλάβρυτα, Κέρκυρα\nΚαλοκαίρι στα άκρα:\nΑμοργός, Δονούσα, Αστυπάλαια,\nΦύσηξε ο βαρδάρης...\nΣτη σκιά του Ολύμπου\nΑνάβαση στη κορυφή


3 Bis Rue De Paris, Meudon, Γαλλία\nΤο σύγχρονο Ibis Budget Meudon προσφέρει 86 μοντέρνα δωμάτια καθώς και χώρο στάθμευσης, μηχανή αυτόματης πώλησης και αποθήκευση αποσκευών.\nΤο κατάλυμα βρίσκεται περίπου 11 χλμ από The Smoking Museum. Βρίσκεται 10 λεπτά οδικώς από την πόλη Κουρμπεβουά.\nΤα δωμάτια στο Ibis Budget Meudon διαθέτουν θέρμανση, γραφείο εργασίας, τζάκι και ξεχωριστή τουαλέτα.\nΜόλις σε 20-λεπτά θα φτάσετε στο σταθμό του μετρό Billancourt.\nΔιάφορες δραστηριότητες, συμπεριλαμβάνοντας ιππασία και βελάκια προσφέρονται στο ξενοδοχείο.\nIbis Budget Meudon, Γαλλία\nξενοδοχείο Levant 3*\nMuita Di Mari 3*


Nonews-NEWS: Die Zeit: Αυτοί που υφίστανται τα δεινά είναι η Ελλάδα και οι πρόσφυγες...\nDie Zeit: Αυτοί που υφίστανται τα δεινά είναι η Ελλάδα και οι πρόσφυγες...\nΣε εκτενέστατο αφιέρωμα που...\nδημοσιεύει με αφορμή τη συμπλήρωση ενός χρόνου από την ευρωτουρκική συμφωνία για τη μείωση των προσφυγικών ροών προς την Ευρώπη, η εφημερίδα του Αμβούργου εκτιμά ότι «δεν είναι η Τουρκία αυτή που δεν τηρεί τη συμφωνία, αλλά η ΕΕ. Αυτοί που υφίστανται τα δεινά είναι η Ελλάδα και οι πρόσφυγες», συνοψίζει το δημοσίευμα επιχειρώντας έναν απολογισμό του πρώτου έτους εφαρμογής της συμφωνίας.\nΗ Die Zeit συμπεραίνει ότι «έναν χρόνο μετά είναι σαφές: Τα ευρωπαϊκά κράτη δεν εφάρμοσαν καν το μεγαλύτερο μέρος της συμφωνίας, η οποία τους ήταν τόσο σημαντική. Απλά αγνόησαν επώδυνα και δύσκολα σημεία της όταν αντιλήφθηκαν ότι ο εκφοβισμός λειτουργεί κι έτσι. Η συμφωνία είναι ερείπιο, αλλά ακόμη εκπληρώνει τον στόχο της: να κρατά τους πρόσφυγες σε απόσταση». Όπως τονίζει τέλος το δημοσίευμα, «τα "σπασμένα" πρέπει να πληρώσουν μια Ελλάδα που έχει εξαντλήσει τις αντοχές της, και οι πρόσφυγες»...


Πανάκια καθαρισμού Chicopee Lavette | Economy Clean\n24 Ιούν Πανάκια καθαρισμού Chicopee Lavette\nΔημοσιεύτηκε 16:02h in by\tEcoClean 0 Comments\nΤο κορυφαίο πανί της διεθνούς αγοράς για χώρους εστίασης.\nΠιστοποιημένο για επαφή με τρόφιμα και επιφάνειες επεξεργασίας τροφίμων.\nΈχει αντιβακτηριδιακή δράση.\nΚαθαρίζει χωρίς να πασαλείβει.\nΑπορροφά 1000 φορές το βάρος του.\nΣτις κυψέλες του εγκλωβίζονται όλα τα υγρά, ψίχουλα κλπ.\nΕίναι πάρα πολύ οικονομικό.


Ημέρα Περιβάλλοντος! – Δημοτικό Σχολείο Κανδήλας, Αρκαδίας\nΔημοσιεύθηκε στην 4 Ιουνίου 2021 5 Ιουνίου 2021 από ΔΗΜΟΤΙΚΟ ΣΧΟΛΕΙΟ ΚΑΝΔΗΛΑΣ ΜΑΝΤΙΝΕΙΑΣ\nΤο Νηπιαγωγείο και το Δημοτικό Σχολείο Κανδήλας στέλνουν το δικό τους ηχηρό μήνυμα γι’αυτή τη μέρα φυτεύοντας στο χώρο του σχολείου 11 δέντρα! Οι μαθητές και οι μαθήτριες του σχολείου μας έδειξαν μεγάλο ενθουσιασμό γι’αυτό το εγχείρημα! Έφεραν τα κουβαδάκια και τα φτυαράκια τους κι έπιασαν δουλειά! Καθάρισαν, έσκαψαν, φύτεψαν, έριξαν χώμα, πότισαν και το χάρηκαν πάρα πολύ! Φυσικά, σε όλη τη διάρκεια της δεντροφύτευσης τηρήθηκαν αυστηρά όλα τα μέτρα που ορίζει ο ΕΟΔΥ και το Υπουργείο Παιδείας για τη μείωση της διασποράς του κορωνοϊού, Covid 19.\nΣε αυτό το σημείο θέλουμε να ευχαριστήσουμε από καρδιάς, τον Σύλλογο Γονέων και Κηδεμόνων του Σχολείου μας και ιδιαιτέρως την κυρία Χριστίνα Προκόπου και την κυρία Κατερίνα Αγριοστάθη για την άμεση ανταπόκρισή τους και την πολύτιμη βοήθειά τους σ’αυτή μας την πρωτοβουλία. Επίσης, ευχαριστούμε θερμά τα Φυτώρια Τρουπή για τη δωρεά των δέντρων και του συστήματος αυτόματου ποτίσματος. Ευχαριστούμε ακόμα, τον κύριο Μούργελα Θεόδωρο για τον καθαρισμό του χώρου από τα χορτάρια, τον κύριο Καλίτσο Φίλιππο για το σκάψιμο του χώρου και τη μεταφορά των δέντρων, καθώς και τον κύριο Μερκούρη Βασίλη για τη σύνδεση του αυτόματου ποτίσματος! Η εθελοντική προσφορά όλων σας, συνέβαλε στη δημιουργία ενός υπέροχου κήπου στην αυλή μας!\nΣτον σύνδεσμο που ακολουθεί, μπορείτε να δείτε μια παρουσίαση φωτογραφιών από την ημέρα της δεντροφύτευσης!\nΗ παρουσίαση δημιουργήθηκε με το πρόγραμμα canva.com και η μουσική που ακούγεται είναι «Το δέντρο» Στίχοι, Μουσική: Γιώργος Χατζηπιερής, Εκτέλεση: Φοίβος Δεληβοριάς & Αλκίνοος Ιωαννίδης!\nΠροηγούμενο άρθρο Ημέρα Ποδηλάτου!\nΕπόμενο άρθρο Όπου υπάρχει αγάπη!


2 ημέρες σε Έυβοια-Χαλκίδα-Αγ.Ρώσος - Trigilidas\nΕύβοια, γη της απόλαυσης, της περιπέτειας και της ανακάλυψης. Έλατα και αρμυρίκια, επιβλητικά βουνά και απέραντες παραλίες, ψάρι και κυνήγι, «δρακόσπιτα», φάροι, τα ιαματικά λουτρά της Αιδηψού, παλιές μονές, καταρράκτες, φαράγγια, βιομηχανικά μνημεία, πέτρινοι ξενώνες, το ακρωτήριο του Καβοντόρο... Και μια πρωτεύουσα, η Χαλκίδα, φιλική και προσιτή, ιδανική για ατέλειωτους... Περισσότερα\nΕύβοια, γη της απόλαυσης, της περιπέτειας και της ανακάλυψης.\n“2ήμερη εκδρομή στην Χαλκίδα, επίσκεψη στον Άγιο Ιωάννη Ρώσο, τη Μονή Όσιου Δαυίδ, την γνωστή Αιδηψό και την Αρκίτσα “\nAναχωρήσεις: 18-19 Ιουλίου, 1-2 Αυγούστου, 22-23 Αυγούστου, 12-13 Σεπτεμβρίου\n€ 90,00 το άτομο σε δίκλινο-τρίκλιο δωμάτιο\n€75,00 το παιδί 4-12 ετών μαζί με τους γονείς\n€ 320,00 οικογενειακή προσφορά Family offer\n€ 92,00 ***ειδική προσφορά Special offer\n1η μέρα : ΚΑΛΑΜΑΤΑ - ΙΣΘΜΟΣ - ΧΑΛΚΙΔΑ\nΣυγκέντρωση των εκδρομέων στη Νέδοντος 79 (όπισθεν Notos Galeries) στις 06:45 π.μ. Επιβίβαση στο πούλμαν και αναχώρηση στις 07:00 π.μ. για την πρωτεύουσα της Εύβοιας, την Χαλκίδα, μέσω Ισθμού, με ενδιάμεσες στάσεις για καφέ και ξεκούραση. Άφιξη στην Χαλκίδα. Τακτοποίηση στο ξενοδοχείο μας. Υπόλοιπος χρόνος ελεύθερος. Το βράδυ προαιρετική ομαδική διασκέδαση. Διανυκτέρευση.\n2η μέρα : ΧΑΛΚΙΔΑ - ΜΟΝΗ ΑΓ. ΙΩΑΝΝΗ ΡΩΣΟΥ - ΜΟΝΗ ΟΣΙΟΥ ΔΑΥΙΔ - ΑΙΔΗΨΟΣ - ΑΡΚΙΤΣΑ - ΙΣΘΜΟΣ - ΚΑΛΑΜΑΤΑ\nΜετά το πρόγευμα, αναχώρηση για την Μονή Αγίου Ιωάννη Ρώσου, όπου θα προσκυνήσουμε και θα εκκλησιαστούμε. Κατόπιν, θα αναχωρήσουμε για την Μονή του Οσίου Δαυίδ μέσω μιας όμορφης διαδρομής. Επίσκεψη. Στην συνέχεια, θα αναχωρήσουμε για την λουτρόπολη της Αιδηψού με τα φημισμένα ιαματικά νερά της. Μετά από ολιγόωρη στάση θα επιβιβαστούμε στο φέρυ μπωτ, όπου θα αναχωρήσουμε για την Αρκίτσα. Άφιξη στην Αρκίτσα. Τέλος, θα αναχωρήσουμε για Καλαμάτα, μέσω Ισθμού με ενδιάμεσες στάσεις για καφέ και ξεκούραση. Άφιξη στην Καλαμάτα το βράδυ γεμάτοι ταξιδιωτικές εμπειρίες. Κατά την διαδρομή μας σχεδιάστε νέα μελλοντικά ταξίδια στην Ελλάδα και το Εξωτερικό.\n- Μία διανυκτέρευση σε ξενοδοχείο 3 αστέρων στην Χαλκίδα σε δίκλινα - τρίκλινα δωμάτια με πρωινό.\n- Εισιτήρια πλοίου Αιδηψός - Αρκίτσα.\nΌ,τι ρητώς δεν αναγράφεται στο πρόγραμμα, όπως είσοδοι σε μουσεία και σε αρχαιολογικούς χώρους, ο Φόρος Διαμονής (πληρώνετι επί τόπου στα ξενοδοχεία), φαγητά, αχθοφορικά, ποτά κ.α\nCreated with Sketch. από €350,00\nΜονοήμερη / 28 Ιουνίου/ 12,26 Ιουλίου/ 23 Αυγούστου/ 20 Σεπτεμβρίου/ 11 Οκτωβρίου\nΜονοήμερη / 5,19 Ιουλίου / 9,23 Αυγούστου / 6,20 Σεπτεμβρίου / 11 Οκτωβρίου


Πήρε αριστερό μπακ ο Ολυμπιακός! - BORO από την ΑΝΝΑ ΔΡΟΥΖΑ - boro.gr\nΑρχική / Πήρε αριστερό μπακ ο Ολυμπιακός!\nΠήρε αριστερό μπακ ο Ολυμπιακός!\nΑΠΟΚΑΛΥΨΗ SPORTDOG: Οι "ερυθρόλευκοι" χτύπησαν την κατάλληλη στιγμή και απέκτησαν αριστερό μπακ για πολλά χρόνια – Βρίσκεται ήδη στην Αυστρία!\nΈχουμε γράψει αρκετές φορές ότι ο σχεδιασμός του Ολυμπιακού έχει γίνει εδώ και μήνες και οι "ερυθρόλευκοι" πριν κάνουν οποιαδήποτε κίνηση είναι 100% σίγουροι για το αποτέλεσμα.\nΈνα καλό παράδειγμα είναι η περίπτωση του Πουλίδο, που ενώ έχει δώσει τα χέρια εδώ και αρκετό καιρό με τον Ολυμπιακό, οι "ερυθρόλευκοι" περιμένουν χωρίς άγχος ένα χαρτί από την μεξικανική ποδοσφαιρική ομοσπονδία, προκειμένου να είναι απόλυτα σίγουροι ότι δεν θα προκύψει κανένα θέμα.\nΤο ίδιος ακριβώς ισχύει και στην ενίσχυση του αριστερού άκρου της άμυνας! Γιατί την ώρα που ΣΥΣΣΩΜΟΣ ο αθλητικός Τύπος από το πρωί του Σαββάτου γράφει ότι υπάρχει εμπλοκή στο θέμα του Μαζουάκου με τον Ολυμπιακό, ο σκύλος αποκαλύπει ότι δεν τρέχει τίποτα με την Βαλενσίεν και τους πρωταθλητές Ελλάδας!\nΤο ρεπορτάζ που θέλει τον γαλλικό σύλλογο να μπλοκάρει τη μεταγραφή του παίκτη, επειδή από την ερασιτεχνική κατηγορία θα βρεθεί ξαφνικά στη League 2, δεν ισχύει! Κι αυτό γιατί όπως αποκαλύπτει η στήλη "Sportdog Penalty" του σκύλου, στο twitter, οι "ερυθρόλευκοι" εξ αρχής μιλούσαν με την γαλλικη ομάδα και ο 20χρονος μπακ ήρθε Ελλάδα με την συμφωνη γνώμη της και όχι ως ελεύθερος!\nΔηλαδή η καθυστέρηση δεν έχει να κάνει με οικονομικά ανταλλάγματα που προέκυψαν αίφνης, αλλά με ένα χαρτί που περιμένουν απο την πλευρά του παίκτη! Μάλιστα, στη μανατζερική πιάτσα ακούγεται πως στο deal για Μαζουάκου ο Ολυμπιακός παραχώρησε και ένα μικρο ποσοστο μεταπώλησης…\nΜουσείο Τηλεπικοινωνιών του Ομίλου ΟΤΕ: Εκεί που η τεχνολογία γίνεται παιχνίδι για μικρούς και μεγάλους!\nΚερδίστε το βιβλίο «Το Ψυχοθεραπευτικό Ταξίδι» από τις Εκδόσεις Πηγή\nΚερδίστε το βιβλίο «Η κουζίνα της αγάπης» από τις Εκδόσεις Έναστρον\nΔυσχρωμίες στο δέρμα: ο φυσικός τρόπος για να τις αντιμετωπίσεις!


Καλαμάτα: Ποινή φυλάκισης πέντε μηνών με τριετή αναστολή στον Π. Τατούλη - Newsbomb - Ειδησεις - News\nΔΙΚΑΙΟΣΥΝΗ 04 Μάι 2017 19:25\nΚαλαμάτα: Ποινή φυλάκισης πέντε μηνών με τριετή αναστολή στον Π. Τατούλη\nΠοινή φυλάκισης πέντε μηνών με τριετή αναστολή, χωρίς την στέρηση των πολιτικών του δικαιωμάτων, επέβαλε στον περιφερειάρχη Πελοποννήσου, Πέτρο Τατούλη το Τριμελές Εφετείο Πλημμελημάτων Καλαμάτας, για την κατηγορία της παράβασης καθήκοντος κατ' εξακολούθηση. Η απόφαση θα καταπέσει δήλωσε ο κ. Τατούλης.\nΚατηγορούμενη ήταν και η αντιπεριφερειάρχης Ντίνα Νικολάκου, η οποία αθωώθηκε.\nΗ υπόθεση έφθασε στο ακροατήριο έπειτα από μήνυση που υπέβαλλε η ιδιοκτησία της εφημερίδας «Ελευθερία» της Καλαμάτας, για ανισοκατανομή μέχρι αποκλεισμού της εφημερίδας από δημοσίευση διακηρύξεων και προκηρύξεων της περιφέρειας Πελοποννήσου.\nΠ. Τατούλης: Θα ασκήσω αίτηση αναίρεσης στον Άρειο Πάγο\nΣε γραπτή του δήλωση ο περιφερειάρχης Πελοποννήσου Πέτρος Τατούλης αναφέρει μεταξύ άλλων: «Σέβομαι τον θεσμό της Δικαιοσύνης, όμως δεν αποδέχομαι καμιά μομφή, καμιά ποινή όσο μικρή και αν είναι. Θα ασκήσω αίτηση αναίρεσης στον Άρειο Πάγο και είμαι βέβαιος ότι όπως κατέπεσε η απόφαση του Πρωτοδικείου έτσι θα καταπέσει και η απόφαση του Εφετείου».\nΔύο χρόνια δίκη της Χρυσής Αυγής: «Στην αρχή υπήρξε ψεύτικος λεονταρισμός, τώρα φοβούνται…»\nΑποφυλακίστηκε ο Άκης Τσοχατζόπουλος: «Τώρα θα τα πω όλα» (pics+vids)\nΣυμβούλιο Εφετών: Τρίτο «όχι» στην Τουρκία για την έκδοση των 2 από τους 8 στρατιωτικούς


Νίκη με 2-0 εκτός έδρας για την ομάδα του Γκουαρδιόλα\nΜε γκολ των Μπερνάρντο Σίλβα και Ζέσους η Μάντσεστερ Σίτι νίκησε με 2-0 τη Γκλάντμπαχ εκτός έδρας και ουσιαστικά είναι ήδη στους «8» του Champions League.\nΟι Άγγλοι είναι ασταμάτητοι εδώ και μήνες, πετώντας από νίκη σε νίκη, οπότε ήταν εκ των προτέρων το φαβορί. Το γεγονός ότι το ματς δεν έγινε καν στην έδρα των Γερμανών αλλά στη Βουδαπέστη θεωρητικά ήταν ακόμη ένα πλεονέκτημα για την ομάδα του Πεπ Γκουαρδιόλα και αποδείχθηκε και στην πράξη.\nΗ Σίτι πήρε από νωρίς τον έλεγχο και στο 29′ πήρε και το προβάδισμα με την κεφαλιά του Μπερνάρντο Σίλβα μετά τη συστημένη σέντρα το Κανσέλο, για να βγει το ημίχρονο με το σκορ στο 0-1. Στο δεύτερο, η Γκλάντμπαχ άγγιξε την ισοφάριση με το τακουνάκι του Πλέα στο 63′ αλλά η μπάλα έφυγε ελάχιστα άουτ και δύο λεπτά μετά ήρθε το… τέλος.\nΝέα συστημένη σέντρα του Κανσέλο για τον Μπερνάρντο Σίλβα, αυτός προτίμησε να δώσει με το κεφάλι στον Ζέσους και αυτός με προβολή έκανε το 0-2. Σκορ που έμεινε ως το τέλος και το οποίο -εκτός κι αν συμβούν παλαβά πράγματα στη ρεβάνς- στέλνει τη Μάντσεστερ Σίτι στους προημιτελικούς.\nΓκλάντμπαχ: Ζόμερ, Ελβέντι, Ζακάρια, Γκίντερ, Λάινερ (64′ Λαζάρο), Κράμερ, Μπενσεμπαϊνί, Νέιχαους, Χόφμαν (87′ Βολφ), Πλέα (64′ Τουράμ), Στιντλ (74′ Εμπολό).\nΜάντσεστερ Σίτι: Έντερσον, Γουόκερ, Ρούμπεν Ντίας, Λαπόρτ, Κανσέλο, Γκιντογκάν, Ρόντρι, Φόντεν (80′ Αγουέρο), Στέρλινγκ (69′ Μαχρέζ), Ζεσούς (80′ Φεράν Τόρες), Μπερνάντο Σίλβα.


Καντίκιοϊ - Βικιπαίδεια\nδιαμέρισμα της Κωνσταντινούπολης, στην Τουρκία\nΣυντεταγμένες: 40°59′13″N 29°2′12″E / 40.98694°N 29.03667°E / 40.98694; 29.03667\nΤο Καντίκιοϊ (τουρκικά: Kadıköy, Τουρκική προφορά: [ˈkadɯcøj] ( ακούστε), παλαιότερα γνωστή στα ελληνικά ως Χαλκηδόνα), είναι μεγάλο, πολυπληθές και κοσμοπολίτικο διαμέρισμα επί της ασιατικής πλευράς της Κωνσταντινούπολης, στην Τουρκία, επί των βόρειων ακτών της Θάλασσας του Μαρμαρά, απέναντι από το ιστορικό κέντρο της πόλης το οποίο ευρίσκεται επί της ευρωπαϊκής πλευράς του Βοσπόρου. Το Καντίκιοϊ είναι, επίσης, μία εκ των σημαντικότερων συνοικιών εντός του ομώνυμου διαμερίσματος, μια κατοικημένη και εμπορική περιοχή, η οποία, λόγω του σημαντικού αριθμού μπαρ, κινηματογράφων και βιβλιοπωλείων, αποτελεί το πολιτισμικό κέντρο της ανατολίτικης πλευράς της Κωνσταντινούπολης. Το Καντίκιοϊ κατέστη ως διαμέρισμα το 1928, όταν και αποκόπηκε από το διαμέρισμα του Ουσκουντάρ. Οι συνοικίες Ιτσερένκιοϊ, Μποσταντζί και Σουαντιγιέ επίσης αποκόπηκαν από το διαμέρισμα του Καρτάλ το ίδιο έτος[εκκρεμεί παραπομπή], ενώ, τελικώς, εντάχθηκαν στο νεοϊδρυθέν διαμέρισμα του Καντίκιοϊ. Γειτονικά του διαμερίσματα είναι το Ουσκουντάρ στα βορειοδυτικά, το Ατασεχίρ στα βορειοανατολικά, το Μαλτεπέ στα νοτιοανατολικά, καθώς και το Καρτάλ, πέρα του Μαλτεπέ. Ο πληθυσμός του διαμερίσματος του Καντίκιοϊ, σύμφωνα με την απογραφή του 2007, ήταν 509.282 κάτοικοι.\nΕικόνες από το Καντίκιοϊ, Επάνω: Τερματικός Σταθμός Χαϊντάρπασα, Μέσον αριστερά: Μνημείο του Ατατούρκ, Μέσον δεξιά: Παλαιό τραμ, Κάτω: Λεωφόρος Μπάγντατ.\n521 005 (2012)\n↑ «Πληθυσμός εδρών επαρχιών/διαμερισμάτων και πόλεων/χωριών ανά διαμέρισμα - 2012». (Τουρκικά) Ινστιτούτο Στατιστικής της Τουρκίας. Αρχειοθετήθηκε από το πρωτότυπο στις 16 Οκτωβρίου 2014. Ανακτήθηκε στις 27 Φεβρουαρίου 2013.\nΑνακτήθηκε από "https://el.wikipedia.org/w/index.php?title=Καντίκιοϊ&oldid=8071343"\nΤελευταία επεξεργασία στις 15 Φεβρουαρίου 2020, στις 11:44\nΤελευταία τροποποίηση 11:44, 15 Φεβρουαρίου 2020.


Μια ταινία που οι γονείς των πρόωρων πρέπει να δουν – 31 ebdomades\nΈχετε δει όμως το «Πώς να εκπαιδεύσετε τον Δράκο σας ΙΙ»; Έχετε παρατηρήσει ότι ο πρωταγωνιστής Ψάρης, ένα χλωμό και αδύνατο αγόρι, ενώ ανήκει στην οικογένεια των Βίκιγκ, των εξ ορισμού μεγαλόσωμων και δυνατών ανθρώπων, δεν έχει καμία σχέση με τους υπόλοιπους του χωριού του;\nΤο παρατήρησα όταν άκουσα τη μαμά του να του λέει: «Ήρθες πρόωρα σε αυτόν τον κόσμο. Ένα τόσα δα μικρό πραγματάκι. Ω, τόσο αδύναμος, τόσο εύθραυστος. Φοβόμουν ότι δεν θα τα καταφέρεις. Αλλά ο πατέρας σου… ποτέ δεν αμφέβαλε. Πάντα έλεγε ότι θα γινόσουν ο ισχυρότερος από όλους. Και είχε δίκιο. Έχεις την καρδιά ενός αρχηγού και την ψυχή ενός δράκου». («You came early into this world. You were such a wee thing. Oh, so frail, so fragile. I feared you wouldn’t make it. But your father… he never doubted. He always said you’d become the strongest of them all. And he was right. You have the heart of a chief, and the soul of a dragon.»)\nΔεν το πίστευα. Αμέσως ταυτίστηκα με τη μάνα που ζει μέσα στους δράκους. Άρχισα να κάνω συνειρμούς.\nΗ μαμά του έμεινε μακριά από τον Ψάρη 20 χρόνια όπως κι εμείς μείναμε μακριά από τα παιδιά μας όσες μέρες ήταν στην εντατική.\nΤο όνομα του μπαμπά του είναι Στωικός. Από τους φιλοσόφους/οπαδούς τους Στωικισμού μεταφορικά σημαίνει αυτός που αντιδρά με ηρεμία, αταραξία και καρτερικότητα. Δεν είναι αυτά κάποια όπλα αντιμετώπισης της προωρότητας;\nΌπως αναφέρει και η μαμά του Ψάρη, δεν είναι αλήθεια ότι χρειαζόμαστε τόσο πολύ εμείς οι μαμάδες της ΜΕΝΝ άντρες δίπλα μας, μπαμπάδες με πίστη, που δεν θα αμφιβάλλουν ούτε λεπτό για τη δύναμη των παιδιών μας και την δική μας;\n«Δεν ήταν ένα άγριο τέρας, αλλά … η ψυχή του αντικατοπτρίζει τη δική μου» λέει σε κάποιο άλλο σημείο. Η προωρότητα είναι ένας δράκος που μπορεί να σε κάψει με τη φλεγόμενη ανάσα του, αλλά μπορεί να σε κάνει να καταλάβεις πόσο δυνατή είναι η ίδια σου η ψυχή, να τον κοιτάξεις κατάματα και να τον υποτάξεις.\nΗ βασική έννοια της ταινίας είναι η συμφιλίωση των ανθρώπων με τους δράκους. Αυτή η συμφιλίωση που, όσο τρομακτική και αν μας φαίνεται, είναι κάτι που προσπαθούμε και εμείς καθημερινά, να συμφιλιωθούμε με την προωρότητα. Να πάρουμε δύναμη από τη δύναμη αυτού του δράκου και να δούμε τη δύναμη που έχουμε εμείς μέσα στην ψυχή μας. Να δούμε τη δύναμη που έχουν ακόμα περισσότερο μέσα τους αυτά τα μικρά μεγάλα θαύματά μας.


Απολαύστε τα ιταλικά Whoppers για κοινωνικές αποστάσεις | Δημιουργικά στο Διαδίκτυο\nΗ έξυπνη ιδέα του Burger King με Whopper για κοινωνικές αποστάσεις\nΜπορεί το κρεμμύδι να είναι το ασυνεχές στοιχείο σε μια διαφήμιση; ενός Burker King Whopper αυτές τις μέρες; Έξυπνο είναι χωρίς αμφιβολία, αλλά είναι αρκετά σοκαριστικό για να υποδηλώσει την κοινωνική απόσταση;\nΈχουμε ήδη δει κάποια άλλη πρόταση, όπως αυτά τα γράμματα των λογότυπων, για να δείξουμε μια ουσιαστική κοινωνική απόσταση για να μπορέσουμε να αντισταθμίσουμε την επέκταση του COVID-19. Υπάρχουν μερικά που έχουν περισσότερα αποτελέσματα από άλλα, αλλά αναρωτιόμαστε αν το κρεμμύδι στη χώρα μας ή σε άλλους θα έχει αποτέλεσμα.\nΣε αυτά τα μέρη της Ισπανίας, μια ισπανική ομελέτα με ή χωρίς κρεμμύδι είναι σχεδόν εθνική συζήτηση. Το ξέρω μας παίρνει πολύ μακριά από αυτήν την εικόνα της απόστασης αν το πάμε σε χάμπουργκερ, αλλά ποιος δεν βάζει σχεδόν καμένο ψητό κρεμμύδι πάνω σε μια φέτα τυριού σε ένα καλό κομμάτι κρέατος χάμπουργκερ; (ναι, το κάναμε σαρκοφάγο να το εκφράσουμε).\nΩστόσο, η Burker King Italia κυκλοφόρησε ένα νέο Whopper που έχει τρεις φορές περισσότερο κρεμμύδι από το κανονικό. Ναι, είναι αλήθεια ότι η ιδέα είναι από μόνη της έξυπνη, αλλά ίσως στη διαφήμιση ή στο σχεδιασμό της Δεν είχαν αυτή την πινελιά για να παράγουν αυτό το αποτέλεσμα. Γνωρίζετε ήδη ότι μπορείτε να έχετε έξυπνες ιδέες, αλλά τότε δεν ξέρετε πώς να τις υλοποιήσετε.\nΗ ιδέα πίσω από το κρεμμύδι είναι να αποτρέψουμε τους ανθρώπους γύρω μας και να δούμε ότι πολλοί δυσκολεύονται να απομακρυνθούν μερικά μέτρα σαν να είχαν μαγνήτη όταν πηγαίνουμε για μια βόλτα ή είμαστε στο σούπερ μάρκετ, όταν «μυρίζει» κρεμμύδι. Αλλά γεια, θα έπρεπε να φάμε πολύ κρεμμύδι για ένα τέτοιο απωθητικό, καλά, ίσως σκόρδο εάν άλλοι άνθρωποι ήταν βαμπίρ θα είχαν επίσης το ίδιο αποτέλεσμα ...\nEl Η ιδέα έχει επινοηθεί από το πρακτορείο Wunderman Thompson και έχει πραγματοποιηθεί στα εστιατόρια της μάρκας fast food. Αν είστε γύρω ...\nΠλήρης διαδρομή προς το άρθρο: Δημιουργικό στο διαδίκτυο » General » έμπνευση » Η έξυπνη ιδέα του Burger King με Whopper για κοινωνικές αποστάσεις\nΟ "διασκεδαστικός" οδηγός LEGO για εργασία από το σπίτι που θα σας κάνει ευτυχισμένους


Αγραβάνης για Μπλατ: «Ο χειρότερος προπονητής που είχα» – RedNews – Τα ερυθρόλευκα νέα\nΑγραβάνης για Μπλατ: «Ο χειρότερος προπονητής που είχα»\nΔιόλου κολακευτικά σχόλια από τον Αγραβάνη για τον Ντέιβιντ Μπλατ. Ο διεθνής άσος σε συνέντευξη που παραχώρησε στο debut.gr στην οποία αναφέρθηκε στην συνύπαρξή του στον Ολυμπιακό με τον Αμερικαισραηλινό προπονητή.\n«Με τον Μπλατ δεν θα ήθελα ποτέ να ξανασυνεργαστώ. Σίγουρα για μένα είναι ο χειρότερος προπονητής που είχα. Όχι, ότι είναι κακός προπονητής αλλά ο χειρότερος που μπορούσα να έχω. Δυστυχώς, η ομάδα δε πέτυχε. Αντιθέτως απέτυχε παταγωδώς», υποστήριξε.\nΕίχαμε το ηχητικό το οποίο ακόμα και σήμερα δεν ξέρουμε πως βγήκε. Απ’ ότι φαίνεται δεν θα μάθουμε ποτέ. Μόνο εικασίες μπορούμε να κάνουμε. Πάντως, είναι στενάχωρο από όποιον βγήκε για όποιο λόγο βγήκε, γιατί βγήκε από Έλληνες. Το γκρουπ στο what’s app το είχαμε Έλληνες. Είναι κρίμα που δεν βγήκε να το παραδεχτεί όποιος το έκανε. Μετά από αυτό κάποια άτομο κοιτάζονταν, ξέρεις, «μήπως είναι αυτός ή αυτός;». Αλλά κάποια άλλα άτομα που ξέρεις τη πάστα τους, δεν άλλαξε καμία σχέση μεταξύ μας γιατί ξέρουμε ο ένας τον άλλον», κατέληξε.\nΕπίσημο: Τέλος ο Ράντονιτς από την Μπάγερν\nΑποθεωτική υποδοχή στην Καλαμάτα (video)


Η μοιρολατρική τοποθέτηση του υπουργού Άμυνας για Τουρκία-ΝΑΤΟ ήταν εξαιρετικά αποκαλυπτική…\nΑρχική σελίδαΟικονομίαΗ μοιρολατρική τοποθέτηση του υπουργού Άμυνας για Τουρκία-ΝΑΤΟ ήταν εξαιρετικά αποκαλυπτική…\nΑλγεινές εντυπώσεις προκάλεσε η τοποθέτηση του υπουργού Άμυνας, Νίκου Παναγιωτόπουλου, κατά τη διάρκεια της συζήτησης για την κύρωση του Μνημονίου μεταξύ του ελληνικού υπουργείου Άμυνας, με τα αντίστοιχα της Τουρκίας και της Ρουμανίας, αναφορικά με την ίδρυση, διοίκηση και λειτουργία του «Κέντρου Αριστείας Ναυτικής Ασφάλειας» (Maritime Security Center of Excellence Operational Memorandum of Understanding) με έδρα την Τουρκία.\nΑντικείμενο του σχολιασμού που ακολουθεί δεν είναι η συμμετοχή της Ελλάδας στο «Κέντρο Αριστείας», αλλά ο ατυχέστατος τρόπος, με τον οποίο επέλεξε να αιτιολογήσει την απόφαση ο υπουργός Άμυνας. Χωρίς να το αντιληφθεί, αφενός αποκάλυψε τη συνέχιση της ελληνικής πρακτικής δεκαετιών απέναντι στην Τουρκία, αφετέρου ακύρωνε την αιτιολογική βάση της διακηρυγμένης κυβερνητικής πολιτικής απέναντι στον πόλεμο Ρωσίας-Ουκρανίας.\nΩστόσο, θα ήταν παράλειψη εάν δεν υπενθυμιστεί η συνολικότερη εικόνα της πολιτικής έναντι της Τουρκίας της παρούσας κυβέρνησης, στη διαμόρφωση της οποίας προφανώς έχει συμβάλλει σε σημαντικό βαθμό ο υπουργός Άμυνας. Υπενθυμίζεται, η αντίσταση επί του πεδίου τον Μάρτιο του 2020 στον Έβρο και το θέρος του ιδίου έτους στο Αιγαίο. Στη συνέχεια, τις προσπάθειες επανεξοπλισμού των Ενόπλων Δυνάμεων μετά από υπερδεκαετή εγκατάλειψη, ώστε να ενισχυθεί ουσιαστικά η ελληνική αποτρεπτική αξιοπιστία απέναντι στον τουρκικό αναθεωρητισμό.\nΚατά συνέπεια, οι σκληρές επισημάνσεις που ακολουθούν, πηγάζουν από την ειλικρινή αγωνία αποτροπής του ενδεχομένου επιστροφής της χώρας σε πρακτικές του παρελθόντος, λόγω της ανασφάλειας που προκαλεί η αρνητική διεθνής συγκυρία. Η λανθασμένη επιχειρηματολογία του υπουργού Άμυνας θα πρέπει να καταγραφεί απλά ως μια ατυχής κοινοβουλευτική παρουσία, που δεν θα επαναληφθεί και η κυβέρνηση θα αποδείξει στην πράξη ότι δεν εγκατέλειψε τις βασικές κατευθυντήριες γραμμές που έχουν χαραχθεί από το 2020.\nΗ ΤΟΠΟΘΕΤΗΣΗ ΠΑΝΑΓΙΩΤΟΠΟΥΛΟΥ\nΟ Νίκος Παναγιωτόπουλος ανέφερε ότι «οι γεωπολιτικές εξελίξεις άλλαξαν λίγο τον τρόπο με τον οποίον πολλοί Σύμμαχοι στο ΝΑΤΟ βλέπουν τη θέση της Τουρκίας». Κατά τη γνώμη του, «αυτό ενδεχομένως θα μπορούσε να συνηγορήσει για έναν ακόμα λόγο υπέρ της σύναψης και της προώθησης από τη Βουλή αυτής της Συμφωνίας».\nΕπειδή η αλλαγή της στάσης των χωρών-μελών της Συμμαχίας απέναντι στην Τουρκία είναι επί το θετικότερο, συνεπεία του πολέμου στην Ουκρανία, ο οποίος μεγιστοποιεί τη γεωστρατηγική σημασία του τουρκικού χώρου, το να το θεωρεί ο υπουργός ως επιχείρημα που δικαιώνει την απόφαση της Ελλάδας για συμμετοχή σε ΝΑΤΟϊκό Κέντρο Αριστείας με έδρα στην Τουρκία, ισοδυναμεί με το «πηγαίνουμε με το ρεύμα», ή αντίστοιχα, «εφόσον όλοι κάνουν τα γλυκά μάτια στην Τουρκία, πρέπει να τα κάνουμε και εμείς». Το επίπεδο της ανάλυσης θα χαρακτηριζόταν το πολύ ως «απλουστευτικό», ενώ αν κάποιο σχετικό θέμα δινόταν σε εξετάσεις πανεπιστημιακής σχολής διεθνών σχέσεων, τέτοια απάντηση λογικά δεν θα αποσπούσε τη βάση για να περάσει το μάθημα.\nΚαι να σκεφθεί κανείς, ότι ο Έλληνας υπουργός Άμυνας δεν είχε ολοκληρώσει τον συλλογισμό του, καθώς αυτό που ακολούθησε ήταν ακόμα πιο εντυπωσιακό: «Ξέρετε δεν είναι η καλύτερη εποχή να λες πράγματα εναντίον της Τουρκίας στο ΝΑΤΟ. Διότι αυτήν την εποχή οι Σύμμαχοι, είτε το θέλουμε είτε όχι, είτε μας αρέσει είτε όχι, θέλουν να εξασφαλίσουν ότι η Τουρκία παραμένει προσδεμένη στο άρμα του ΝΑΤΟ».\nΕΞΩΤΕΡΙΚΗ ΠΟΛΙΤΙΚΗ… ΟΠΟΥ ΦΥΣΑ Ο ΑΝΕΜΟΣ;\nΕάν δεν είχαμε μια ιδέα της ελληνικής εξωτερικής πολιτικής δεκαετιών, τότε η ερμηνεία θα απαιτούσε… διεπιστημονική προσέγγιση, με απαραίτητη εκπροσώπηση της ψυχολογίας. Ο υπουργός Άμυνας πρέπει να απαντήσει εάν οι ελληνικές θέσεις σε ό,τι αφορά στην εθνική ασφάλεια ρυθμίζονται και μεταβάλλονται αναλόγως της εποχής!\nΗ μεγαλύτερη όμως γκάφα που αποκαλύπτει η ανωτέρω φρασεολογία αφορά αυτή καθαυτή την πολιτική της Ελλάδας στον πόλεμο Ρωσίας-Ουκρανίας. Η καταδίκη της ρωσικής εισβολής θεωρήθηκε ακόμα και από επικριτές της κυβερνητικής πολιτικής ως αναγκαία, εξαιτίας της ομοιότητας της ρωσικής συμπεριφοράς απέναντι στην Ουκρανία με την τουρκική απέναντι στην Ελλάδα.\nΌπως επισημάνθηκε στο παρελθόν από τον υπογράφοντα το πρόβλημα εστιαζόταν στο ύφος διατύπωσης της ελληνικής πολιτικής. Ο «ενθουσιώδης» και ρητορικά φανατικός τρόπος υποστήριξης της πολιτικής του ΝΑΤΟ απέναντι στη Ρωσία κατέστρεψε κάθε περιθώριο διατήρησης διαύλων συνεννόησης με τη Μόσχα, παρότι τόσο στην Ουκρανία όσο και στη Ρωσία υπάρχουν ελληνικές κοινότητες. Ο δε σχεδόν νομοτελειακός έλεγχος της Μαριούπολης των 100.000 Ελλήνων από τη Ρωσία την επαύριον του πολέμου, καθιστά το κόστος της πολιτικής επιλογής της Ελλάδας από δυσβάστακτο έως απαράδεκτο.\nΣύμφωνα με το κυβερνητικό αφήγημα και αυτές οι εξαιρετικά υψηλού κόστους υπερβολές εντάσσονται στο ίδιο πλαίσιο της ανάγκης εξασφάλισης ότι οι σύμμαχοι θα ακολουθήσουν παρόμοια, ή έστω με κάποιες «εκπτώσεις», πολιτική απέναντι στον τουρκικό αναθεωρητισμό. Δηλαδή θα πρέπει να συμπεράνουμε, ότι τα λόγια του υπουργού Άμυνας αποτελούν απόδειξη πως η θυσία του Ελληνισμού της Μαριούπολης στο βωμό της πολιτικής απέναντι στην Τουρκία αποφασίστηκε -εάν υποτεθεί ότι το κατάλαβαν- για να συνεχίσουμε την πολιτική προσαρμογής της ρητορικής μας αναλόγως της εποχής και της συγκυρίας;\nΤί θα άλλαζε δηλαδή εάν δεν είχαν καταστραφεί οι γέφυρες με τη Μόσχα, χωρίς φυσικά υπαναχώρηση στο θεμελιακό ζήτημα της αξιωματικής καταδίκης της ρωσικής στρατιωτικής εισβολής; Και ποιο είναι το κέρδος που αναμενόταν και υπαγόρευσε την Ελλάδα να παριστάνει το «κοκοράκι» άνευ οποιουδήποτε εξασφαλισμένου ανταλλάγματος προς τέρψη των εμπνευστών της συμμαχικής στρατηγικής απέναντι στη Ρωσία; Μια στρατηγική της οποίας τα κίνητρα, ουδεμία σχέση έχουν με τις ανησυχίες για την ασφάλεια της Ελλάδας. Τουλάχιστον για όσους αντιλαμβάνονται έστω στοιχειωδώς τις παγκόσμιες και περιφερειακές ισορροπίες. Εξάλλου αυτό αποδεικνύεται πλέον στην πράξη.\nΤα λόγια του υπουργού Άμυνας εξέπεμπαν μια απαράδεκτη μοιρολατρία, κάτι το οποίο επισφραγίστηκε λίγο αργότερα στο σημείο που ανακάτεψε στην ανερμάτιστη απάντηση και τους S-400 της Τουρκίας! Με τα λόγια του, τάχθηκε εναντίον του να διαμαρτύρεται η χώρα με κάθε ευκαιρία αλλά και στον κατάλληλο τόνο για τα δυο μέτρα και δυο σταθμά που εφαρμόζει η Δύση απέναντι στον Ρώσο εισβολέα και στον Τούρκο εισβολέα. Φυσικά ούτε συζήτηση για την ανάληψη οποιασδήποτε πρωτοβουλίας που θα επέβαλλε κόστος στους συμμάχους, με την Ελλάδα να δηλώνει πως δεν μπορεί να υποστηρίξει τη συμμαχική πολιτική όταν αυτή αγνοεί το ελληνικό πρόβλημα ασφαλείας.\nΌπως είπε ο Νίκος Παναγιωτόπουλος, «αν παραβλέπουν κάποιες συμπεριφορές της Τουρκίας, φερ’ ειπείν την αγορά των ρωσικών πυραύλων S-400 ή όχι είναι δικό τους ζήτημα να αξιολογήσουν. Εμείς θα λέμε αυτά που έχουμε να λέμε, θα αιτιολογούμε τις ενστάσεις μας, τις επιφυλάξεις μας. Θα ζητούμε πάντα να μεταβάλει η Τουρκία προς το καλύτερο στοιχεία συμπεριφοράς της, λιγότερη προκλητικότητα, λιγότερη επιθετικότητα, λιγότερες εμπρηστικές δηλώσεις, λιγότερες συμπεριφορές όπως οι παραβιάσεις του εναερίου μας χώρου ή οι υπερπτήσεις που αυτό το διάστημα ήταν και πολλές από μέρους τους. Θα ζητούμε πάντα τα ίδια. Από εκεί και πέρα όμως, όπως σας είπα, υπάρχει και η γενικότερη εικόνα».\nΔυστυχώς, ο τρόπος αντιμετώπισης του θέματος από τον υπουργό Άμυνας απέδειξε για μια ακόμη φορά τη διαχρονική φοβικότητα της ελληνικής πολιτικής απέναντι στην Τουρκία και διαβίβασε στην Άγκυρα την εικόνα ενός αντιπάλου που τρέμει μη δυσαρεστήσει το ΝΑΤΟ και τις ΗΠΑ, θύμα της ιδεοληψίας του ότι θα τον προστατέψουν.\nΑυτή η αδυναμία απορρόφησης ακόμα και στοιχειωδών διδαγμάτων της ιστορίας των ελληνοτουρκικών σχέσεων, σε συνδυασμό με την εικόνα ενός πολιτικού κόσμου που προδίδει ότι αδυνατεί να αντιληφθεί τη μεγάλη εικόνα της σύγκρουσης στην Ουκρανία, θα αποτυπωθεί επί του πεδίου της ελληνοτουρκικής αντιπαράθεσης. Ουδείς εκ των κρατούντων δείχνει να αντιλαμβάνεται ότι επηρεάζεται η αξιοπιστία της ελληνικής αποτρεπτικής στρατηγικής.\nΟ δε πολιτικός κόσμος της χώρας, δείχνει ανίκανος να εκμεταλλευτεί τη συγκυρία και να ξεκαθαρίσει ότι τα δυο μέτρα και δυο σταθμά της Δύσης και η ανοχή της απέναντι σε μια ολοένα και περισσότερο ισλαμοφασιστική Τουρκία δεν μπορεί να περνά τουλάχιστον ασχολίαστη. Ας εξασφαλιστούν τουλάχιστον ανταλλάγματα για την ελληνική ευθυγράμμιση με τη ΝΑΤΟϊκή ορθοδοξία κάθε φορά, εάν αυτό που δυσκολεύονται να πουν είναι ότι αποδέχονται την εξαίρεση από κανόνες, στους οποίους πειθαρχούν όλοι οι υπόλοιποι, πλην Τουρκίας.


Μαρίνα Διαμαντοπούλου: Η εξόρμηση του Ορειβατικού Ομίλου "Η ΓΚΟΥΡΑ" Γορτυνίας στο βουνό Αρτοζήνος\nDina Vitzileou 27 Μαΐου 2011 - 6:45 μ.μ.\nΤί ωραία!..ας πάρουμε τα βουνά λοιπόν, αφ ενός για να γνωρίσουμε τον τόπο μας και αφ ετέρου γιατί το έχουμε ανάγκη περισσότερο από ποτέ...\nhttp://eyrytixn.blogspot.com 28 Μαΐου 2011 - 1:39 μ.μ.\nΣτα μονοπάτια της φύσης τα ανταμώματα παίρνουν άλλο χρώμα και αξία! Να είστε όλοι καλά!\nΑνώνυμος 31 Μαΐου 2011 - 8:44 π.μ.\nΣτις 11 φωτογραφίες που δημοσιεύετε στο παρόν άρθρο βλέπω μόνο μια φωτογραφία της φύσης.\nΌλες οι υπόλοιπες δείχνουν την παρέα (τα συμμετέχοντα μέλη του Ομίλου) σε διάφορα στιγμιότυπα με φόντο τη φύση...\nΚαλό είναι να βγάζετε αναμνηστικές φωτογραφίες από τις εξορμήσεις σας, αλλά σε ένα ιστολόγιο που λέτε ότι έγινε για να προβάλλει τη φύση και τον πολιτισμό, θα πρέπει να φροντίζετε να βγάζετε και να δημοσιεύετε περισσότερες φωτογραφίες της φύσης και όχι μόνο μια, που αντιστοιχεί σε ποσοστό 9% επί του συνόλου.\nΑν έχετε τραβήξει και άλλες τέτοιες φωτογραφίες, που πρέπει να έχετε γιατί βλέπω μια στην επικεφαλίδα του ιστολογίου σας που δείχνει κάποιο αλώνι με τα ερείπια μιας αγροικίας, καλό θα ήταν να τις δημοσιεύσετε για να είσαστε συνεπείς με τα γραφόμενά σας... ότι δηλαδή το blog έχει γίνει για να προβάλλει τη φύση και δεν έχει άλλους ανομολόγητους στόχους.\nΑκόμη σας επισημαίνω ότι δύο από τις φωτογραφίες που δημοσιεύετε είναι επιεικώς απαράδεκτες όσον αφορά το γούστο και τον πολιτισμό που εκπέμπουν. Είναι η φωτογραφία που δείχνει την πηγή στον Αγιο-Δημήτρη με δύο σακούλες σουπερμάρκετ εκατέρωθεν της κορύτας και το πανό που φροντίσατε να αναρτήσετε στα δέντρα για να τραβήξετε τη φωτογραφία και με τον τρόπο αυτό να προβάλλετε τη συγκεκριμένη εκδήλωση του Ομίλου.\nΜαρίνα Διαμαντοπούλου 31 Μαΐου 2011 - 7:59 μ.μ.\nλυπάμαι αν δεν καταλάβατε, αλλά η συγκεκριμένη ανάρτηση έχει ως θέμα τη δραστηριότητα του Φυσιολατρικού Ορειβατικού Ομίλου "Η ΓΚΟΥΡΑ".\nΌσο για τους ανομολόγητους στόχους που αναφέρετε, πείτε κάτι συγκεκριμένο και επώνυμα.\nΑνώνυμος 31 Μαΐου 2011 - 9:28 μ.μ.\nΘα ήθελα να κάνω μια διευκρίνιση για λόγους δικαιοσύνης και τάξεως. Δεν έχω κανένα στοιχείο για να υποστηρίξω ότι μέσω του ιστολογίου σας μπορεί να εξυπηρετούνται άλλοι στόχοι πέραν εκείνων που εσείς επίσημα δηλώνετε, ότι δηλαδή δημιουργήθηκε για να προβάλλει τις φυσικές ομορφιές και τον πολιτισμό της ευρύτερης περιοχής. Από την απάντησή σας καταλαβαίνω ότι για τεχνικούς κυρίως λόγους δεν είχατε τη δυνατότητα να δείξετε φωτογραφίες της εξαιρετικής θέας που απολαύσατε από την κορυφή του Αρτοζήνου και του Χαλασμένου Βουνού. Θα είμαστε σε αναμονή και θα χαρούμε ειλικρινά αν θελήσετε να δημοσιεύσετε φωτογραφίες με τις φυσικές ομορφιές της περιοχής σε μελλοντικές αναρτήσεις σας.\nΓορτύνιος - ΙΣΒ 2 Ιουνίου 2011 - 2:48 μ.μ.\nΔιάβασα την ωραία περιγραφή του άρθρο σου και νόμισα πως και εγώ εκεί είμαι!...Όταν όμως διάβασα το σχόλιο του ανωνύμου για την φωτογραφία της βρύσης του Αγίου Δημήτρη, είπα: Κρίμα!...Μέχρι και εδώ στην βρύση των Θεών, των Αγίων, εκεί που έπινε ο Ζεύς νερό έφτασε η βαρβαρότητα των πλαστικών υλών….! Σίγουρα θα έχεις και άλλες καλές φωτογραφιές και βίντεο της φύσης του Αρτοζήνου για να απολαύσουμε.\nΜαρίνα Διαμαντοπούλου 2 Ιουνίου 2011 - 8:42 μ.μ.\nΠρος ενημέρωση όλων σχετικά με τις τσάντες:\nΟ Όμιλος φρόντισε για τους "ξεχασιάρηδες" εκδρομείς και τοποθέτησε δίπλα από τη βρύση, μέσα στις τσάντες ποτηράκια για να πιούν νερό μετά την αρτοκλασία. Επίσης τοποθέτησε άδεια μπουκαλάκια για να τα γεμίσουν και να τα πάρουν μαζί τους στη πεζοπορία. Όλα αυτά μαζεύτηκαν επιμελώς αργότερα. Ασφαλώς θα ήταν πολύ καλύτερα και πιο οικολογικά αν είχαμε πήλινα ή ξύλινα ποτήρια ή βαρέλες για το δρόμο, αλλά δεν είναι τόσο εύκολο αυτό.\nΕπαναλαμβάνω, η ανάρτηση αφορά στη δραστηριότητα του Ομίλου. Φωτογραφίες που να απεικονίζουν τις φυσικές ομορφιές της περιοχής δεν αποκλείεται να αναρτηθούν μελλοντικά.


E F E N P R E S S - ΗΛΕΚΤΡΟΝΙΚΗ ΕΦΗΜΕΡΙΔΑ: Ύμνοι για τον Τσίπρα, αφόρητη πίεση στον Σαμαρά\nΗ Ντόιτσε Βέλλε είχε ρωτήσει την καγκελάριο «αν και κατά πόσον υπήρξε ένα είδος συναλλαγής στο θέμα της ονομασίας, όπως υποστηρίζει ο αρχηγός της ΝΔ Κυριάκος Μητσοτάκης». Και έτσι δόθηκε στην κ. Μέρκελ η ευκαιρία να εμφανιστεί έκπληκτη με τέτοιες απόψεις.\n«Με άλλα λόγια, ο Έλληνας πρωθυπουργός δεν έχει κερδίσει τη στήριξη της καγκελαρίου για κανένα από τα συγκεκριμένα αιτήματά του. Το Βερολίνο βλέπει την ανάκαμψη οικονομίας της χώρας σε ένα εμβρυακό στάδιο και την πορεία των μεταρρυθμίσεων ασταθή. Γι' αυτό το λόγο θα προτιμούσε τη διατήρηση της «έξωθεν πίεσης». Ως εκ τούτου, τα σχέδια του κ. Σαμαρά μάλλον δύσκολα θα πραγματοποιηθούν. Τουλάχιστον όχι στο άμεσο μέλλον».\n«Εκτίμηση των ανθρώπων του ΣΥΡΙΖΑ που συνόδευαν τον Αλέξη Τσίπρα, είναι ότι "οι θέσεις του κόμματος της αξιωματικής αντιπολίτευσης γίνονται πια κομμάτι της ευρωπαϊκής συζήτησης, η οποία τώρα ανοίγει"».


SUGAR PUPPIES: MALTEZ\nΚεντρική λεκάνη της Μεσογείου, Ιταλία.\nΑν και οφείλει το όνομά του στην Μάλτα δεν είναι σίγουρο ότι εμφανίστηκε εκεί πρώτη φορά. Είναι πολύ παλιά ράτσα που έχει εμφανιστεί στην αρχαιότητα σε Αίγυπτο και Ελλάδα. Ήταν πολύ αγαπητό στην Αυλή της βασίλισσας Ελισάβετ Α. Χρησιμοποιήθηκε για να κυνηγάει τα τρωκτικά στις παραθαλάσσιες πόλεις της Μεσογείου.\nΣε αυτά τα μικρά σκυλιά το ύψος κυμαίνεται από 20 μέχρι 25 εκ. και ζυγίζουν από 3 μέχρι 4 κιλά. Το καθαρό άσπρο τρίχωμα είναι πολύ μακρύ σε ολόκληρο το σώμα, παντελώς ίσιο και στερείται υποστρώματος. Τα αυτιά κρέμονται ίσια, κοντά στις πλευρές του κεφαλιού.ΧΑΡΑΚΤΗΡΑΣ: Είναι χαρούμενο, έξυπνο, πιστό και υπάκουο σκυλί, αφοσιωμένο στον ιδιοκτήτη και την οικογένεια. Συνυπάρχει με άλλα κατοικίδια και αν αισθανθεί απειλή θα αμυνθεί με γαβγίσματα και δαγκώματα. Εκπαιδεύεται εύκολα.\nΤΙ ΠΡΕΠΕΙ ΝΑ ΓΝΩΡΙΖΕΤΕ ΠΡΙΝ ΤΗΝ ΑΠΟΚΤΗΣΗ ΜΑΛΤΕΖ:\nΕίναι ένα σκυλί που του αρέσουν τα χάδια. Καθημερινά χρειάζονται καθαρισμό τα μάτια και τα αυτιά ενώ το τρίχωμα βούρτσισμα και συχνό λούσιμο. Έχει προσαρμοστεί στη ζωή της πόλης και πρέπει να κοιμάται μέσα στο σπίτι. Υποφέρει με την πολλή ζέστη και την υγρασία. Χρειάζεται μέτρια ποσότητα τροφής και μέτρια άσκηση.\nΑναρτήθηκε από sugar.puppies στις 3:35 π.μ.


Δημήτρης Σταράκης: Ένα μνημείο για τα γουρούνια-θύματα | altsantiri.gr\nΔημήτρης Σταράκης: Ένα μνημείο για τα γουρούνια-θύματα\nΔημοσιεύθηκε στις 8-09-2017 - 15:41μμ Τελευταία ανανέωση 8-09-2017 - 15:44μμ\nΗ φράση της Liberation, ήταν άκρως εύστοχη: Οι Έλληνες δεν χαρακτηρίζονται πλέον ως γουρούνια (P.I.G.S.), αλλά ως θύματα. Η επίσκεψη Μακρόν στην Ελλάδα και οι δηλώσεις του για τις μεγάλες θυσίες των Ελλήνων έχουν αλλάξει την κυρίαρχη ρητορική μέσα στην ΕΕ. Πλέον, δεν κυριαρχεί η Bild με τους υπέρτιτλους για την ελληνική τεμπελιά ή οι δηλώσεις Μέρκελ και Ντάισελμπλουμ για τους «τεμπέληδες και ερωτιάρηδες Έλληνες».\nΞαφνικά, η φουστανέλα έγινε από ανέμελη φορεσιά, τυραννισμένο σύμβολο. Και να σου οι δηλώσεις κριτικής απέναντι στο ΔΝΤ και να σου οι ύμνοι για τις θυσίες των πολιτών αυτής της χώρας. Ξαφνικά, οι τιμωρητικοί κηδεμόνες έγιναν πονόψυχοι. Στροφή 180 μοιρών από την πλευρά του Μοσκοβισί και γενική συστράτευση από τον γαλλικό άξονα υπέρ της χώρας μας.\nΈκανε ξαφνικά την αυτοκριτική της η Ευρωπαϊκή Ένωση για την πολιτική των μνημονίων και της συνακόλουθης, καταστροφικής λιτότητας; Αγάπησαν ξαφνικά όλοι αυτοί την Ελλάδα; Τούτες οι ερμηνείες παραείναι απλοϊκές και μονόπλευρες.\nΑλλού μοιάζει να βρίσκεται το ζήτημα. Ο πειραματικός σωλήνας που λέγεται Ελλάδα έχει δώσει αρκετά στοιχεία απέναντι στους ισχυρούς της Ευρωπαϊκής Ένωσης. Τα πειραματόζωα με τη φουστανέλα έδωσαν συμπεράσματα που ικανοποιούν το Βερολίνο και πλέον ανησυχούν το Παρίσι. Ο Μακρόν βλέπει το Βερολίνο να του τρίζει τα δόντια και βρίσκεται αντιμέτωπος με μία επιλογή εφαρμογής μνημονιακών πολιτικών λιτότητας δίχως μνημόνια. Έτσι, και μέσω της Ελλάδας επιχειρεί να κάνει τον ευρωπαϊκό πυρήνα να δεχτεί την ελάττωση των πιέσεων προς τη χώρα του. Πολιτικά παιχνίδια έμμεσης επιρροής, με τον Έλληνα ασθενή ν’ αποτελεί ξανά τη μελέτη περίπτωσης.\nΗ καθημερινότητα όμως δεν έχει αλλάξει για το μεγάλο μέρος του ελληνικού πληθυσμού και, όπως όλα δείχνουν, ετοιμάζεται ν’ αλλάξει και για ακόμα μεγαλύτερη μερίδα του γαλλικού.\nΜέσα σε αυτό το παιχνίδι, οι Έλληνες πήραν τις τελευταίες ημέρες μια παρηγοριά στα λόγια. Ένα χτύπημα στην πλάτη, σαν τον υπερτιμωρητικό και ανασφαλή γονιό που χαϊδεύει στην πλάτη το παιδί του με υπερβολική στοργή, τη στιγμή που είναι πάντοτε έτοιμος να επιστρέψει στα γνωστά αναθέματα απέναντι του. Και κάπως έτσι, ορθώσαμε ένα πρώτο, λεκτικό μνημείο για τα γουρούνια-θύματα που δεινοπαθούν μέσα στην Ευρωπαϊκή Ένωση που αρνείται πεισματικά να βάλει μπροστά τον άνθρωπο και πίσω τους αριθμούς.\nΑλέξης ΤσίπραςΕλλάδαΕμανουέλ ΜακρόνεπίσκεψηΜέρκελμοσκοβισί


Μπαρόκ κατάνυξη στη Στέγη - Book Press\nΑχνοί από το ρετσίνι των οργάνων\nΟ Χαβιέ Ντίαθ-Λατόρρα κατάφερε να καθηλώσει με την καθαρότητα του ήχου του και την εκφραστικότητα της εκτέλεσής του. Δεν έλειπε ο έντονος ρυθμός αλλά και το συναίσθημα.\nΗ συναυλία ξεκίνησε με κομμάτια για βιόλα ντα γκάμπα του γάλλου συνθέτη Μαρέν Μαραί (1656–1728), μαθητή του Ζαν Μπατίστ Λουλύ και βιρτουόζου της βιόλας ντα γκάμπα, που η μουσική του έγινε ευρύτερα γνωστή χάρη στην ταινία Όλα τα πρωινά του κόσμου, του Αλέν Κορνό, με ερμηνευτή τον ίδιο τον Σαβάλ. Ιδιαίτερα ενδιαφέρον και χαρακτηριστικό ήταν το ηχόχρωμα της θεόρβης, ενός οργάνου ιδιαίτερα διαδεδομένου και δημοφιλούς κυρίως στα τέλη του 16ου αιώνα και όλο τον 17ο. Ο Σαβιέ Ντίαθ-Λατόρρα επέλεξε να εκτελέσει σόλο μια σακόν (chaconne) του γάλλου Ρομπέρ ντε Βιζέ (1655–1733), συνθέτη αλλά και βιρτουόζου του λαούτου, της θεόρβης και της βιόλας ντα γκάμπα, ο οποίος δραστηριοποιήθηκε στις αυλές του Λουδοβίκου του 14ου και του 15ου. Ο Χαβιέ Ντίαθ-Λατόρρα, ισπανός μουσικός, γεννημένος στη Βαρκελώνη το 1968, κατάφερε να καθηλώσει με την καθαρότητα του ήχου του και την εκφραστικότητα της εκτέλεσής του. Δεν έλειπε ο έντονος ρυθμός αλλά και το συναίσθημα. Ως μέλος πολλών συνόλων δωματίου αλλά κυρίως των συνόλων που διευθύνει ο Ζόρντι Σαβάλ (Hesperion XXI, La Capella Reial de Catalunya, Le Concert de Nations) ο Ντίαθ-Λατόρρα κατάφερε να δώσει έναν δικό του χαρακτήρα σε ένα έργο γραμμένο πολλούς αιώνες πριν. Δεν παρασύρθηκε από αυστηρές στυλιστικές νόρμες που δύσκολα μπορεί να ενστερνιστεί ένας σύγχρονος εκτελεστής αλλά έβαλε τις δικές του πινελιές, εκσυγχρονίζοντας το έργο και κάνοντάς το πιο προσιτό ακόμα και στον πιο αδαή ακροατή.\nΜαζί επί σκηνής οι τρεις εκτελεστές, ο Σαβάλ στη βιόλα ντα γκάμπα, ο Ντίαθ-Λατόρρα στη θεόρβη και ο Πιερ Αντάι στο τσέμπαλο ερμήνευσαν τη Σουίτα σε περίεργο στυλ (Suite d’un gout étranger) του Μαρέν Μαραί, έργο υψηλών απαιτήσεων και από τεχνική και από εκφραστική άποψη. Κάποια σημάδια αμηχανίας ανάμεσά τους αποτύπωσαν ίσως την ανάγκη τους να βρουν έναν κοινό κώδικα εκτέλεσης καθώς το έργο εξελισσόταν, ώστε να δεθούν σε αδιάσπαστο σύνολο.\nΜετά το διάλειμμα, ο Ζόρντι Σαβάλ επέστρεψε μόνος του για να ερμηνεύσει τη Φαντασία σε ροντό του Μεσιέ ντε Σεν-Κολόμπ, του υιού και αμέσως μετά το έργο Κλάματα (les pleurs) του Μεσιέ ντε Σεν-Κολόμπ του πατέρα, ο οποίος υπήρξε δάσκαλος της βιόλας ντα γκάμπα του Μαρέν Μαρέ. Και οι δυο συνθέσεις ανέδιδαν μελαγχολία, που αποδόθηκε με ιδιαίτερη ευαισθησία από τον εξαιρετικό καταλανό ερμηνευτή. Το μέγεθος της δεξιοτεχνίας και της εκφραστικότητάς του κορυφώθηκε στα «πιτσικάτι» σημεία, εξαντλώντας στο έπακρο τις δυνατότητες του παμπάλαιου αυτού οργάνου.\nΜελαγχολία χωρίς μετρονόμο\nΜετά το σόλο της βιόλας ντα γκάμπα, ακολούθησε σόλο τσέμπαλο, από τον πολύ καλό τσεμπαλίστα Πιερ Αντάι, γεννημένο το 1964. Ο Πιερ Αντάι επέλεξε να εκτελέσει τρία κομμάτια για τσέμπαλο του γάλλου συνθέτη, οργανίστα και τσεμπαλίστα Φρανσουά Κουπερέν (1668 – 1733). Στην εκτέλεση του έργου φάνηκε κάποια ρυθμική αστάθεια που, αν έγινε για λόγους στυλιστικής πιστότητας, μάλλον δεν πέτυχε το σκοπό του.\nΟι αχνοί από το δοξάρι του Ζόρντι Σαβάλ που διακρίνονταν στο φως του προβολέα οπτικοποιούσαν το πάθος και τη δύναμη εκτέλεσης του δεξιοτέχνη αυτού, προσδίδοντας μια μυστικιστική και απόκοσμη αίσθηση στην ατμόσφαιρα.\nΗ συναυλία ολοκληρώθηκε με δύο έργα του Μαρέν Μαραί και πάλι. Και οι τρεις εκτελεστές στη σκηνή έδωσαν τον καλύτερο εαυτό τους στα τελευταία αυτά έργα, αποδεικνύοντας ότι πρόκειται για ένα ισορροπημένο και εναρμονισμένο ρυθμικά και εκφραστικά σύνολο που δικαίως ενθουσίασε το κοινό του. Ίσως ένας μικρότερος σε μέγεθος χώρος να ήταν καταλληλότερος για την ακρόαση του συγκεκριμένου μουσικού συνόλου. Πάντως, οι νοσταλγοί τις παλαιάς ευρωπαϊκής μουσικής αλλά και όσοι γοητεύονται από τα μπαρόκ όργανα του 16ου και 17ου αιώνα σίγουρα έφυγαν από τη συναυλία γεμάτοι θετικές εντυπώσεις και δυνατά συναισθήματα. Οι αχνοί από το δοξάρι του Ζόρντι Σαβάλ που διακρίνονταν στο φως του προβολέα οπτικοποιούσαν το πάθος και τη δύναμη εκτέλεσης του δεξιοτέχνη αυτού, προσδίδοντας μια μυστικιστική και απόκοσμη αίσθηση στην ατμόσφαιρα. Η τεχνική του con legno στο τελευταίο έργο, στα Couplets des Folies d’ Espagne προσέδωσε έντονο ισπανικό ταμπεραμέντο κι ακόμα μεγαλύτερη ζωντάνια στο παίξιμο του Σαβάλ. Το θερμό χειροκρότημα του κόσμου ανάγκασε τους τρεις εκτελεστές να ξαναβγούν στη σκηνή, εκτελώντας αυτή τη φορά ένα έργο ενός ακόμα διάσημου συνθέτη και βιρτουόζου της βιόλα ντα γκάμπα, του γάλλου Αντουάν Φορκεραί (1671 – 1745), ενώ η συναυλία έκλεισε με το έργο Θέμα, Παραλλαγές και αυτοσχεδιασμοί πάνω σ’ ένα νανούρισμα, από τη δημοτική παράδοση της Νορμανδίας.\nΣυνάντηση σπουδαίων μουσικών και μουσική έρευνα\nΠρέπει κανείς να έχει υπόψη του ότι η μπάσο βιόλα ντα γκάμπα του Ζόρντι Σαβάλ είναι όργανο κατασκευής του Άγγλου Μπάρακ Νόρμαν στο Λονδίνο το 1697 και πως αντλεί την καταγωγή του από το έγχορδο αραβικό όργανο ραμπάμπ και τη βιχουέλα της Αναγέννησης. Είναι το μουσικό όργανο που ο Λουδοβίκο Σφόρτσα περιέγραφε ως «ψηλό ίσαμε το μπόι μου», και του οποίου η τεχνική του προσέδωσε την ονομασία «ισπανικό λαούτο». Αυτό που κανείς μπορούσε να διαπιστώσει ήδη από την αρχή της συναυλίας ήταν η δυσκολία να ακουστεί μέσα σε μια τόσο μεγάλη αίθουσα ο ούτως ή άλλως υποτονικός ήχος των μπαρόκ οργάνων. Από τη φύση της αυθεντικό μπαρόκ όργανο, η βιόλα ντα γκάμπα δεν μπορεί να έχει μεγάλη ένταση. Ειδικά οι εντέρινες χορδές προσδίδουν μουντό και ένρινο τόνο, χωρίς τη δυνατότητα για έντονες διαφορές στη δυναμική.\nΗ μπάσο βιόλα ντα γκάμπα του Ζόρντι Σαβάλ είναι όργανο κατασκευής του Άγγλου Μπάρακ Νόρμαν στο Λονδίνο το 1697 και πως αντλεί την καταγωγή του από το έγχορδο αραβικό όργανο ραμπάμπ και τη βιχουέλα της Αναγέννησης.\nΗ δράση του Ζορντί Σαβάλ στην αναβίωση της παλαιάς μουσικής της Ευρώπης αλλά και οι αναζητήσεις του σχετικά με τις μουσικές παραδόσεις στα πέρατα της γης είναι παροιμιώδεις. Γεννημένος το 1941 στην Ιγουαλάδα της Καταλονίας, εξελίχθηκε σε ανήσυχο τροβαδούρο που εξέλιξε την τέχνη που υπηρετεί, τη μουσική, όχι μόνο μέσα από την ευρεία παιδεία του, όχι μόνο μέσα από την εκτέλεση έργων για το αγαπημένο του όργανο, τη βιόλα ντα γκάμπα, αλλά και μέσα από το φιλέρευνο πνεύμα του που τον οδήγησε στην αναζήτηση μουσικών παραδόσεων από κάθε μέρος της γης, προσπαθώντας ίσως να αναδείξει τον οικουμενικό χαρακτήρα της μουσικής ανακαλύπτοντας τις κοινές ρίζες των μουσικών παραδόσεων. Εντυπωσιακή είναι η συναυλιακή του δραστηριότητα (140 εμφανίσεις το χρόνο) αλλά και η πλούσια δισκογραφική του δράση (160 ηχογραφήσεις). Από το 1974, όταν δημιούργησε, μαζί με τη Montserrat Figueras, το πρωτοποριακό σύνολο Hesperion XX (που μετονομάστηκε σε Hesperion XXI το 2000), έχει αναδείξει πτυχές του ρεπερτορίου της ευρωπαϊκής παλαιάς μουσικής που μέχρι τότε αγνοούταν από όλους, εκτός από τους ελάχιστους ειδικούς στη μουσική της περιόδου. Η προσέγγισή του στη μουσική χαρακτηριζόταν πάντοτε από το συνδυασμό της εξαιρετικής προσοχής στις ιστορικές λεπτομέρειες και μιας δυναμικής ερμηνείας, με ενεργητικότητα και πειστικότητα.


«Συνεργαστείτε και βρείτε λύση» - Onsports.gr\n«Συνεργαστείτε και βρείτε λύση»\nΟ Ζιλμπέρτο Σίλβα αποχώρησε από τον Παναθηναϊκό, όμως το ενδιαφέρον του δεν παύει να υπάρχει. Ο Βραζιλιάνος στέλνει μήνυμα συνεργασίας προς τους μετόχους της ΠΑΕ, έτσι ώστε να βρεθεί μια λύση.\nΣε συνέντευξή του στον τηλεοπτικό σταθμό ΣΚΑΙ, η οποία θα μεταδοθεί ολόκληρη το μεσημέρι του Σαββάτου (28/5) στις 12:00, τόνισε επίσης πως θα συνεχίσει να είναι οπαδός του Παναθηναϊκού, ενώ υποστήριξε ότι θα του μείνει αξέχαστο το τελευταίο εντός έδρας παιχνίδι του με αντίπαλο τον ΠΑΟΚ.\n-Ποια είναι η πιο σημαντική σου στιγμή στην Ελλάδα αυτά τα τρία χρόνια. Το νταμπλ, η νίκη επί της Ρόμα ή αυτή κόντρα στον Ολυμπιακό φέτος;\n«Είναι δύσκολο να μιλήσεις για ένα συγκεκριμένο παίκτη, πάντως, βοηθάει πολύ όταν σκοράρει. Βασικά εξαρτάται από τους υπόλοιπους παίκτες να παίζουν ως ομάδα. Υπάρχουν κάποιες ημέρες που μπορεί για παράδειγμα να μην είναι σε καλή διάθεση, αλλά αυτό μπορεί να συμβεί και σε αυτόν, αλλά και σε εμένα. Φυσικά αποτελεί πολύ σημαντικό κομμάτι της ομάδας στην επίθεση, έχει το ένστικτο του γκολ, όμως και όλη η ομάδα δουλεύει σκληρά για τον βοηθήσει να σκοράρει. Τον υποστηρίζει, του δίνει τη μπάλα και τρέχει για αυτόν στο γήπεδο. Για να του περάσει την μπάλα. Κάποιες φορές δεν βρίσκεται στο σωστό σημείο, είναι και αυτό μέρος του παιχνιδιού. Για όποιον παλεύει στο γήπεδο μπορεί πάντως, να συμβεί αυτό».\n4 λεπτά πριν Απόλλων Σμύρνης-ΟΦΗ: Φωτιά στο ημίωρο, άνοιξε το σκορ Ντάουντα, απάντησε ο Στάρτζεον (video)\n11 λεπτά πριν Κρούσματα σήμερα: 1.630 νέα ανακοίνωσε ο ΕΟΔΥ - 29 θάνατοι σε 24 ώρες, στους 379 οι διασωληνωμένοι\n12 λεπτά πριν Ρόουζ: «Στόχος η δεύτερη θέση»!


Ενας χρόνος κιόλας χωρίς τον Αλέκο – Αλληλεγγύη η δυναμή μας\nΕνας χρόνος κιόλας χωρίς τον Αλέκο\n2 Νοεμβρίου 2011 allhleggyi\t0 Σχόλια\nΤην Κυριακή 6 Νοεμβρίου στις 12.30 συναντιόμαστε στο καφενείο «Όπως παλιά» (Ν. Πλαστήρα 30, Αγ. Ανάργυροι) με όλους όσοι θεωρούσαν / θεωρούν τον Αλέκο σύντροφο, συναγωνιστή, φίλο. Χωρίς αποκλεισμούς, χωρίς γινάτια, με ανοιχτή διάθεση όπως οι καιροί επιβάλλουν.\n← ΚΑΙ ΑΛΛΟ BLOG ΤΗΣ ΑΛΛΗΛΕΓΓΥΗΣ\nΠΡΩΤΟΒΟΥΛΙΑ ΔΗΜΟΥ Ν. ΙΩΝΙΑΣ ΓΙΑ ΤΟ ΧΑΡΑΤΣΙ ΑΚΙΝΗΤΩΝ ΤΗΣ ΔΕΗ. Ο ΔΗΜΟΣ ΑΓΙΩΝ ΑΝΑΡΓΥΡΩΝ – ΚΑΜΑΤΕΡΟΥ; →\n20 Δεκεμβρίου 2010 allhleggyi\t7\nΚοπή της Πίτας 2013 (Φωτογραφικό Υλικό)\n18 Φεβρουαρίου 2013 gion87\t0\nΔΡΑΣΕΙΣ ΤΗΣ ΑΛΛΗΛΕΓΓΥΗΣ ΤΙΣ ΕΠΟΜΕΝΕΣ ΗΜΕΡΕΣ\n9 Σεπτεμβρίου 2011 allhleggyi\t0


Σύλληψη Λιβανέζου στη Μύκονο για αεροπειρατεία που σημειώθηκε πριν 34 χρόνια – Newsbeast\nΣύλληψη Λιβανέζου στη Μύκονο για αεροπειρατεία που σημειώθηκε πριν 34 χρόνια\nΕις βάρος του οποίου εκκρεμούσε ευρωπαϊκό διωκτικό έγγραφο\nΈνα νέο επεισόδιο της αεροπειρατείας που είχε συγκλονίσει τον κόσμο έρχεται να γραφτεί 34 χρόνια μετά -και μάλιστα επί ελληνικού εδάφους. Η ιστορία εκτυλίχθηκε κατά τη διάρκεια της πτήσης Αθήνα-Ρώμη της TWA, το 1985, με έναν από τους επιβάτες της να είναι και ο δημοφιλής τραγουδιστής, Ντέμης Ρούσσος.\nΣυγκεκριμένα, συνελήφθη ένας 65χρονος αλλοδαπός (λιβανέζικης υπηκοότητας), ο οποίος καταζητείτο εδώ και 32 χρόνια, εις βάρος του οποίου εκκρεμούσε ευρωπαϊκό διωκτικό έγγραφο των γερμανικών Αρχών για αδικήματα περί τρομοκρατίας και συγκεκριμένα για υπόθεση αεροπειρατείας και απαγωγής το 1985 και το 1987.\nΌπως έγινε γνωστό από την Αστυνομία, η σύλληψη του καταζητούμενου έγινε το πρωί της 19ης Σεπτεμβρίου, στο λιμάνι της Μυκόνου, έπειτα από εκτεταμένες έρευνες που πραγματοποιούν οι αστυνομικοί για... περίεργους επισκέπτες στο νησί. Επέβαινε σε κρουαζιερόπλοιο που είχε περάσει από Ρόδο και Σαντορίνη και η Μύκονος ήταν ο τελευταίος σταθμός του πριν επιστρέψει στην Τουρκία.\nΑυτό που «πρόδωσε» τον 65χρονο ήταν το διαβατήριό του, κατά τη διάρκεια ελέγχου, καθώς διαπιστώθηκε ότι ο κάτοχός του βρίσκεται στην «κόκκινη λίστα» της Interpol. Ο διωκόμενος οδηγήθηκε χθες στον εισαγγελέα Εφετών Αιγαίου, στη Σύρο, ο οποίος παρήγγειλε την προσωρινή σύλληψη και κράτησή του, μέχρι να εκδοθεί στη Γερμανία.\nΟ 65χρονος Λιβανέζος υπήκοος, σύμφωνα με τα στοιχεία που είχαν προκύψει πριν από 34 χρόνια, είχε συμμετάσχει τον Ιούνιο του 1985, μαζί με έναν ακόμη συνεργό του, στην αεροπειρατεία του σκάφους της TWA, με 153 επιβάτες, μεταξύ των οποίων και οκτώ Έλληνες. Η ενέργεια αυτή είχε γίνει για την απελευθέρωση από το Ισραήλ, 766 κρατουμένων Παλαιστινίων και Λιβανέζων.\nΗ αεροπειρατεία της πτήσης από την ελληνική πρωτεύουσα σε αυτήν της Ιταλίας, είχε συγκλονίσει τη διεθνή κοινή γνώμη. Οι δράστες, που είχαν σχέση με τη Χεσμπολάχ, πρώτα κατηύθυναν το αεροπλάνο στη Βηρυτό, όπου άφησαν ελεύθερους κάποιους επιβάτες ως ανταλλαγή για τον εφοδιασμό με καύσιμα.\nΣΧΕΤΙΚΑ TAGSαεροπειρατεια συλληψη


H κοινωνική συμπεριφορά των εφήβων δεν οφείλεται σε ορμόνες - HealthyLiving.gr\nΗ εφηβεία είναι μια κρίσιμη περίοδος για την ανάπτυξη του ατόμου. Αναπτύσσεται η περιπλοκότητα της σκέψης, πολλές ψυχικές διαταραχές επίσης, και σχετίζεται με μια πιο επικίνδυνη συμπεριφορά, όπως η χρήση ναρκωτικών ουσιών, τσιγάρου και αλκοόλ. Κοινωνικά, η προσοχή του παιδιού μετατοπίζεται από την οικογένεια στους φίλους. Τα παιδιά σταματούν να θέλουν να είναι με τους γονείς και θέλουν περισσότερο χρόνο με τους συνομηλίκους τους.\nΣτην εφηβεία αναπτύσσεται ορμόνες που συμβάλουν στην αναπαραγωγική ικανότητα και στα χαρακτηριστικά του φύλου. Αυτό έχει κάνει τους ειδικούς να πιστεύουν ότι οι ορμόνες είναι αυτές που αλλάζουν την κοινωνική συμπεριφορά. Μάλιστα, μερικές φορές λέγεται ότι η εφηβεία είναι ένα είδος αρρώστιας που θα περάσει.\nΩστόσο, σύμφωνα με μια νέα μελέτη που έγινε σε τρωκτικά και δημοσιεύθηκε στο περιοδικό Current Biology, οι ορμόνες δεν επηρεάζουν την κοινωνική συμπεριφορά που εμφανίζεται στην εφηβεία.\nΕρευνητές του University at Buffalo υποστηρίζουν ότι οι αλλαγές στην κοινωνική συμπεριφορά κατά τη διάρκεια της εφηβείας δεν έχουν σχέση με τις εφηβικές ορμόνες.\nΟι επιστήμονες, με επικεφαλής τον Matthew Paul, επίκουρο καθηγητή στο Τμήμα Ψυχολογίας, ήθελαν να μάθουν τι θα συμβεί στην κοινωνική συμπεριφορά αν αλλάξει η αναπαραγωγική ικανότητα.\nΟι ερευνητές εστίασαν σε σιβηριανά χάμστερς (Phodopus sungorus) που είχαν περάσει γρήγορα στη φάση της ήβης, δηλαδή της αναπαραγωγικής ικανότητας, ώστε στο ίδιο έτος να μπορούν να δώσουν απογόνους. Ελέγχοντας την ποσότητα του φωτός που είχε λάβει κάθε εργαστηριακό χάμστερ οι επιστήμονες έλεγχαν την έναρξη της ήβης. Άλλα τρωκτικά είχαν καθυστερημένη ήβη και δεν μπορούσαν να γεννήσουν εν μέσω του χειμώνα. Με τις δύο ομάδες τρωκτικών να βιώνουν την ήβη σε χρονικά διαφορετικά, οι ερευνητές παρατήρησαν την κοινωνική τους συμπεριφορά.\nΕστίασαν στην μετάβαση από το παιχνίδι στην κοινωνική κυριαρχία, ένα σημαντικό βήμα για τα νεαρά τρωκτικά για να απαγκιστρωθούν από την οικογένεια και να βρουν την δική τους περιοχή ανάπτυξης και κυριαρχίας. Να σημειωθεί ότι τα σιβηριανά χάμστερς παίζουν με διάφορους τρόπους όταν είναι στην παιδική ηλικία. Μερικές φορές το ένα τσιμπά το άλλο και καταδιώκονται, επίσης στέκονται στα δύο πίσω τους πόδια και παίζουν μποξ με τα μπροστινά. Στη φάση της κυριαρχίας όμως αυτές οι συμπεριφορές σταματούν να αποτελούν παιγνίδι και αρχίζει η επιθετικότητα.\nΕπειδή το παιχνίδι είναι κοινό σε πολλά ζωικά είδη, συμπεριλαμβανομένου και του ανθρώπου, μπορεί να εξυπηρετεί μια σημαντική λειτουργία αλλά οι ορμόνες δεν ευθύνονται για τη μετάβαση από το παιχνίδι στην κυριαρχία, είπαν οι ερευνητές. Η μετάβαση συνέβαινε χρονικά την ίδια στιγμή και στις δύο ομάδες, ανεξαρτήτως πότε είχε συμβεί η ήβη. Αυτό είναι κάτι που προκάλεσε έκπληξη διότι μέχρι τώρα οι επιστήμονες θεωρούσαν ότι οι ορμόνες της ήβης ευθύνονται για τις αλλαγές στην κοινωνική συμπεριφορά.\nΠηγή: Dissociation of Puberty and Adolescent Social Development in a Seasonally Breeding Species. Current Biology, 2018.


«Ανάσες» για Καλάθη και Γκιστ, στις ΗΠΑ ο Πιτίνο | SDNA\nΟ Παναθηναϊκός άφησε πίσω τον αποκλεισμό από την Ρεάλ Μαδρίτη και επέστρεψε σε ρυθμό προπονήσεων, με τους Νικ Καλάθη και Τζέιμς Γκιστ να μένουν εκτός. Τετραήμερο ρεπό για τους «πράσινους», στις ΗΠΑ θα μεταβεί ο Πιτίνο.\nΣε ρυθμό προππόνησης επέστρεψε ο Παναθηναϊκός την Μεγάλη Πέμπτη. Οι «πράσινοι» άφησαν πίσω τον αποκλεισμό από την Ρεάλ Μαδρίτης και πλέον στρέφουν την προσοχή τους στα πλέι οφ του πρωταθλήματος της Basket League.\nΕκτός προγράμματος έμειναν οι Τζέιμς Γκιστ και Νικ Καλάθης, για λόγους ξεκούρασης. Παράλληλα, τις επόμενες τέσσερις μέρες θα υπάρξει ρεπό, ώστε άπαντες να ξεκουραστούν, με την επιστροφή στη δράση να υπολογίζεται για την Τρίτη του Πάσχα.\nΌσον αφορά τον Ρικ Πιτίνο, θα μεταβεί στις ΗΠΑ, για μια προσωπική υπόθεση.


Στόχοι | LIFE PAYT\nΤο έργο LIFE PAYT έχει τέσσερις πολύ σαφείς στόχους:\nΕξοικονομήστε το κόστος επεξεργασίας αποβλήτων για όσους χρησιμοποιούν οικοσημεία.\nΒελτιώστε την υπηρεσία συλλογής και επεξεργασίας αποβλήτων και μειώστε το τιμολόγιο που χρεώνεται στους πολίτες και τις εταιρείες.\nΕνθάρρυνση πρακτικών πρόληψης και μείωσης αποβλήτων.\nΣυμβάλλετε στην Πορτογαλία για την επίτευξη εθνικών στόχων στον τομέα του περιβάλλοντος\nΑυτοί οι στόχοι μπορούν να εκφραστούν στα ακόλουθα αναμενόμενα αποτελέσματα:\nΤο σύστημα PAYT λειτουργεί στους τομείς παρέμβασης στο πλαίσιο που παρέχεται, προωθώντας την οικονομική και περιβαλλοντική βιωσιμότητα των δήμων στην Ελλάδα, την Πορτογαλία και την Κύπρο.\nΈνα σύνολο τεχνικών οδηγών, προδιαγραφών και πλατφόρμας υποστήριξης για την εφαρμογή του PAYT σε δημοτικό επίπεδο είναι διαθέσιμο στις τοπικές αρχές και τους εταίρους στο δίκτυο των ενδιαφερομένων.\nΟι συμμετέχοντες δήμοι μπορούν να εφαρμόσουν πλήρως το μοντέλο PAYT.\nΤα αποτελέσματα του έργου κοινοποιούνται αποτελεσματικά σε άλλους δήμους της νότιας Ευρώπης, προκειμένου να ενθαρρυνθεί η μετάβαση στο PAYT σε αυτήν την περιοχή της Ευρώπης.\nΤα μη διαφοροποιημένα απόβλητα στις περιοχές παρέμβασης μειώνονται: 20 έως 40% λιγότερο από τη στέγαση και 40 έως 60% λιγότερο από τις υπηρεσίες και το εμπόριο.\nΗ επιλεκτική συλλογή και η ποσότητα των υλικών που αποστέλλονται για ανακύκλωση αυξάνεται στις περιοχές παρέμβασης, ενισχύοντας την κυκλική οικονομία.\nΤα διαθέσιμα μέσα για τη συλλογή αποβλήτων εκσυγχρονίζονται και η συλλογή στους χώρους παρέμβασης βελτιστοποιείται, επιτρέποντας τη μείωση του κόστους των δήμων και τη μείωση του αποτυπώματος άνθρακα.\nΟ οικονομικός, περιβαλλοντικός και κοινωνικός αντίκτυπος της εισαγωγής του συστήματος PAYT είναι γνωστός.\nΤα οργανικά απόβλητα που αποστέλλονται σε χώρους υγειονομικής ταφής σε περιοχές παρέμβασης μειώνονται.\nΟι πολίτες και οι τοπικές αρχές γνωρίζουν περισσότερο το πρόβλημα των αποβλήτων.


Tα χαμένα λάφυρα των "αιωνίων" | Documento\nΔιαβάζετε: TΑ ΧΑΜΕΝΑ ΛΑΦΥΡΑ ΤΩΝ "ΑΙΩΝΙΩΝ"\nΤώρα αναζητούν νίκη εκτός έδρας\nTα χαμένα λάφυρα των "αιωνίων"\n21.04.2018 | 15:32\nOι δύο εκπρόσωποι του ελληνικού μπάσκετ στην Εuroleague πάσχισαν επί έξι μήνες, διά πυρός και σιδήρου μερικές φορές, για το βαθμολογικό πλασάρισμα που θα τους έδινε πλεονέκτημα έδρας στα προημιτελικά. Τέσσερα 24ωρα μετά το ξεκίνημα των πλέι-οφ, το λάφυρο του εξαμήνου βρίσκεται πια σε ξένα χέρια.\nΗ Ζαλγκίρις άλωσε πρώτη το ΣΕΦ, η Ρεάλ θριάμβευσε στο ΟΑΚΑ, οπότε οι ομάδες καλούνται να μείνουν όρθιες (τουλάχιστον μία φορά) σε δύο από τις πιο δύσβατες έδρες στην Ευρώπη.\nΟ Ολυμπιακός θα δοκιμαστεί την Τρίτη και ξανά την Πέμπτη στο γήπεδο όπου κόπηκαν φέτος περισσότερα εισιτήρια από κάθε άλλο στη διοργάνωση. Ο Παναθηναϊκός θα εκστρατεύσει την Τετάρτη και την Παρασκευή στην «αρένα» της οποίας η δυναμική ανέδειξε τη Ρεάλ πρωταθλήτρια Ευρώπης το 2015.\nΤο στοίχημα, και για τους δύο «αιωνίους», είναι να πετύχουν μία νίκη, ώστε να μεταφέρουν ξανά τις εργασίες στο δικό τους σπίτι, σε 5ο παιχνίδι που -αν χρειαστεί- θα διεξαχθεί τη μεθεπόμενη εβδομάδα.\nΗ έδρα απέδειξε τη δύναμή της στα δύο πρώτα παιχνίδια ΤΣΣΚΑ-Χίμκι (2-0) και Φενέρμπαχτσε-Βασκόνια (2-0). Σε αυτές τις περιπτώσεις, βέβαια, η διαφορά δυναμικότητας ήταν αισθητή και αυταπόδεικτη από τα πεπραγμένα του χειμώνα.\nΌταν ανάψουν τα φώτα στο Κάουνας και στη Μαδρίτη, θα βρεθούν αντιμέτωπες τέσσερις σχεδόν ισοδύναμες ομάδες.\nΗ διαφορά ανάμεσα στα δύο ζευγάρια είναι ότι στην περίπτωση του Ολυμπιακού είναι ο θεωρητικά ισχυρότερος αυτός που έχει το λεγόμενο momentum (χάρη στη χθεσινή, πειστική νίκη του στο Φάληρο), ενώ ο Παναθηναϊκός προέρχεται από οδυνηρή ήττα και παίζει πια με τα μαύρα στη σκακιέρα.\nΟι Πειραιώτες έχουν στη φαρέτρα τους τη σιγουριά που μεταδίδεται όχι μόνο με τον συνδυασμό πείρα-ποιότητας (απέναντι στην πρωτάρα και κάπως ισχνή σε ταλέντο Ζαλγκίρις), ενώ οι «πράσινοι» θα συγκρουστούν με έναν αντίπαλο που υπερτερεί σε λύσεις, σε εμπειρία και σε μέταλλο μεγάλων αγώνων.\nΠέρασαν χρόνια, από την τελευταία πραγματικά μεγάλη νίκη του Παναθηναϊκού εκτός Ελλάδας. Ο Ολυμπιακός, αντίθετα, κέρδισε φέτος, αλλά και) στη Μαδρίτη, στην ανατολική ακτή του Βοσπόρου, ακόμα και στο …ΟΑΚΑ.\nΟ τρόπος με τον οποίο ισοσκέλισε το αντίστοιχο περυσινό 1-1 με την Εφές (3-2, με διπλό στο τέταρτο παιχνίδι) υπενθυμίζει την ικανότητά του να ελίσσεται όταν βρίσκεται με την πλάτη κολλημένη στον τοίχο. Τέτοιου είδους κατορθώματα μένουν στο μυαλό όχι μόνο των δραστών, αλλά και των άλλων ομάδων.\nΟ Παναθηναϊκός μετράει πλέον 5 συνεχόμενα χρόνια αποκλεισμών στα πλέι-οφ, ενώ η νίκη του στο 1ο ματς με τη Ρεάλ ήταν η πρώτη μετά από 7 συνεχόμενες ήττες. Η Ρεάλ, αντίθετα, έχει σχεδόν μόνιμη παρουσία στα final-4 της δεκαετίας που διανύουμε.\nΕάν υπάρχει πηγή αισιοδοξίας για τη συνέχεια, αυτή προκύπτει από την ισοπεδωτική εικόνα του πρώτου αγώνα, αλλά και από το λευκό απουσιολόγιο.\nΟι Ισπανοί μπήκαν στην τελική ευθεία με σημαντικές απουσίες (Γιουλ, Καμπάτσο), ενώ ο Παναθηναϊκός αγωνίζεται πλήρης, με την επιστροφή και του Ρίβερς. Τα προβλήματά του είναι μάλλον εγγενή (π.χ. η έλλειψη ενός σέντερ που να γεμίζει τη ρακέτα), παρά συγκυριακά.\nΟ Ολυμπιακός, πάλι, περνάει τις ώρες του στο ιατρείο. Η συμμετοχή του αναντικατάστατου Μιλουτίνοβ στα επόμενα παιχνίδια είναι μάλλον απίθανη, ενώ οι Παπανικολάου, Μπόγρης, Πρίντεζης, Στρέλνιεκς έπαιξαν με παυσίπονες ενέσεις στο χθεσινό παιχνίδι. Όταν ακούγεται η σφυρίχτρα των πλέι-οφ, οι πόνοι ξεχνιούνται και η αυταπάρνηση γίνεται σύνθημα επιβίωσης. Χωρίς αυτό το στοιχείο, ο Ολυμπιακός θα βρισκόταν σήμερα, παραζαλισμένος, στον πάτο του πηγαδιού.\nΜε ή χωρίς ελληνική ομάδα και Έλληνες οπαδούς, το final-4 θα διεξαχθεί στο Βελιγράδι, στις 18-20 Μαΐου.


Αποκάλυψη - σοκ: 35χρονος στον Βόλο ασελγούσε στην 12χρονη κόρη του! – Την κτηνωδία αποκάλυψε ο 10χρονος γιος του - Volosday.gr - Το ενημερωτικό site της Μαγνησίας\nΛήξη συναγερμού για ενδεχόμενο τσουνάμι στη Μαγνησία... 31 Οκτωβρίου 2020\nΜε ραντεβού και ηλεκτρονικά οι συναλλαγές στο Πρωτοδικείο Βόλου... 31 Οκτωβρίου 2020\n22 Νοεμβρίου 20180276\nΜια από τις πιο τραγικές και φρικιαστικές ιστορίες που δημιουργεί και σκηνοθετεί η ίδια η ζωή, με μοτίβο τα ολέθρια και αρρωστημένα πάθη των ανθρώπων, φαίνεται πως διαδραματίστηκε πρόσφατα στον Βόλο, όπου οι αστυνομικές και εισαγγελικές Αρχές ερευνούν καταγγελία ενός 12χρονου αγοριού σύμφωνα με την οποία ο πατέρας τους, ηλικίας 35 έως 40 ετών, ασελγούσε σε βάρος της ηλικίας 10 χρόνων αδελφής του.\nΣύμφωνα με τις πληροφορίες που υπάρχουν η υπόθεση περιήλθε σε γνώση των Αρχών από δεκαημέρου, περίπου, και αμέσως κινήθηκαν οι διαδικασίες με την Εισαγγελία Βόλου, να ζητεί με απόλυτη μυστικότητα από την Αστυνομία επείγουσα προκαταρκτική έρευνα. Το αποτέλεσμα της έρευνα που ολοκληρώθηκε, φέρνει τον «πατέρα» του μικρού κοριτσιού να αντιμετωπίζει δύο κατηγορίες σε βαθμό κακουργήματος, αποπλάνηση ανηλίκου κατ΄ εξακολούθηση και κατάχρηση ανηλίκου σε ασέλγεια,\nΤις φοβερές πράξεις του «πατέρα», που, όπως προέκυψε, εκμεταλλευόμενος την απουσία της συζύγου του για εργασία, ασελγούσε σε βάρος της 10χρονης κόρης τους, αντιλήφθηκε ο 12χρονος αδελφός της, ο οποίος το είπε στην μάνα και εκείνη με τη σειρά της κατέθεσε μήνυση σε βάρος του συζύγου – βιαστή του παιδιού τους.\nΤο σπάσιμο της σιωπής μάνας και γιού, οδήγησαν στη μήνυση, φέρνοντας στο φως την αποτρόπαια πράξη’ Η υπόθεση βρίσκεται στην κύρια ανάκριση και όπως αποκαλύπτεται ο πατέρας ασελγούσε τουλάχιστον 6 μήνες τώρα. Μάρτυρες της υπόθεσης μάνα- γιος και το 10χρονο θύμα.\nΟ 12χρονος γιος της οικογένειας, σύμφωνα με πληροφορίες, φέρεται να είχε από καιρό αντιληφθεί το τι έκανε ο πατέρας του στην αδελφή του, αλλά αποφάσισε το τελευταίο διάστημα να τα αποκαλύψει όλα στη μητέρα του, ενώ στη 10χρονη μαθήτρια έγινε ιατροδικαστική εξέταση. Οι πληροφορίες τέλος, αναφέρουν ότι η 30χρονη γυναίκα, έδιωξε τον άνδρα που ασελγούσε σε βάρος της κόρης της και κίνησε νομικές ενέργειες σε βάρος του.\n27 Μαρτίου 20190384\nΔυο «μπλόκα» με τρακτέρ από αύριο στη Μαγνησία\n19 Ιανουαρίου 20160230\nΣύλληψη 40χρονου για διάρρηξη δυο σπιτιών στο Βόλο\n22 Φεβρουαρίου 20160190\nΛήξη συναγερμού για ενδεχόμενο τσουνάμι στη Μαγνησία


Surfers Paradise: Αναζήτηση ξενοδοχείων\nSurfers Paradise: Πότε επισκέπτεστε αυτόν τον προορισμό;\nΔείτε ξενοδοχεία για Surfers Paradise στο χάρτη\nSurfers Paradise: Εξερευνήστε την πόλη\nSurfers Paradise: Επισκόπηση\nSurfers Paradise: Οι επισκέπτες εδώ μιλούν πολύ θετικά για τις παραλίες, τα εστιατόρια και τις καφετέριες σε αυτή την πόλη που είναι ιδανική για οικογένειες. Όσο είστε εδώ, απολαύστε δραστηριότητες όπως κολύμπι. Οι λάτρεις της παραλίας μπορούν να περάσουν τη μέρα τους σε: Παραλία Surfers Paradise, όταν ο καιρός είναι καλός εδώ (Surfers Paradise). Όσο είστε εδώ, αφιερώστε λίγο χρόνο, για να απολαύσετε άλλα αξιοθέατα, όπως: Λεωφόρος Cavill.\nSurfers Paradise: Πού να μείνετε\nΕίτε ο σκοπός του ταξιδιού σας είναι επαγγελματικός, είτε είναι η διασκέδαση, ο προορισμός αυτός (Surfers Paradise) διαθέτει το κατάλληλο κατάλυμα για όλους τους επισκέπτες. Υπάρχουν 179 ξενοδοχεία στην περιοχή (Surfers Paradise) και μπορείτε να βρείτε έως και 721 προσφορές δωματίων στη Hotels.com, ορισμένες εκ των οποίων με έκπτωση έως και 53%. Οι τιμές δωματίων μας ξεκινούν από 16 USD τη νύχτα και παρακάτω θα βρείτε τα ξενοδοχεία αναλυτικά με βάση την αξιολόγηση με αστέρια σε Surfers Paradise, καθώς και στη γύρω περιοχή:\n• 102 Ξενοδοχεία 5 αστέρων από 85 EUR την ημέρα\n• 405 Ξενοδοχεία 4 αστέρων από 70 EUR την ημέρα\nSurfers Paradise: Τρόποι μετάβασης\nΠετάξτε σε: Γκολντ Κόουστ, Κουίνσλαντ (OOL-Coolangatta), 20 χλμ. από το κέντρο της πόλης (Surfers Paradise).\nSurfers Paradise: Τι να δείτε στη γύρω περιοχή\n• Πίστα προσομοίωσης αγώνων ταχύτητας RaceCentre στην Αυστραλία\n• Στοιχειωμένο Σπίτι Draculas Haunted House\n• Κέντρο Ψυχαγωγίας Infinity Attraction\n• Πάρκο Macintosh Island Park\n• Λεωφόρος Cavill\n• Εμπορικό Κέντρο Centro Surfers Paradise\n• Μουσείο Ripley's Believe It Or Not! Σέρφερς Πάρανταϊς\n• Μουσείο Κεριού\n• Θεματικό Πάρκο Περιπέτειας Adrenalin Park\nSurfers Paradise: Πότε να πάτε\nSurfers Paradise, Queensland: Όλες οι ειδικές προσφορές ξενοδοχείων\nSurfers Paradise, Queensland: Προσφορές τελευταίας στιγμής σε ξενοδοχεία\nSurfers Paradise: Περισσότερα ξενοδοχεία


Αυτό το καλοκαίρι κάνε κάτι διαφορετικό...Πάρε ανάσα και κάνε κατάδυση στις μαγικές θάλασσες της Θεσσαλίας (video) - LAIF\nΑυτό το καλοκαίρι κάνε κάτι διαφορετικό...Πάρε ανάσα και κάνε κατάδυση στις μαγικές θάλασσες της Θεσσαλίας (video)\nΕξερευνήστε τον πλούσιο βυθό της Σκοπέλου μέσω του καταδυτικού κέντρου που θα βρείτε στο νησί, στην παραλία της Αντρίνας θα βρείτε το Skopelos Dive Center.\nΜερικά από τα αξιοθέατα του βυθού της Σκοπέλου είναι: στον Αγιο Ιωάννη, στο νησάκι Δασιά, στο Λιμνονάρι, στο Γλυστέρι, στην Καταπίτσα κ.α.\nΤα πεντακάθαρα νερά της Αλοννήσου είναι ιδανικά για εξερεύνηση γι' αυτό πολλοί επισκέπτες του νησιού δοκιμάζουν να βουτήξουν. Τα βαθιά κρυστάλλινα νερά που σφύζουν από θαλάσσια ζωή μεταξύ αυτών 300 είδη ψαριών, δελφινιών και κοραλλιών όπως το ροζ κοράλλι κάνουν την Αλόννησο ένα ιδανικό προορισμό για καταδύσεις.\nΞεχωρίζει το ναυάγιο μίας φορτηγίδας του 5ου αιώνα π.Χ. που βρέθηκε στη νήσο Περιστέρα με μήκος περίπου 30 μ. και πλάτος 10 μέτρων που μετέφερε 3.000-4.000 αμφορείς οίνου και άλλα αθηναϊκά σκεύη είναι σημαντικό διότι αναθεωρεί την άποψη που επικρατούσε ότι εκείνη την εποχή δεν υπήρχαν φορτηγίδες στη Μεσόγειο με εκτόπισμα άνω των 120 τόνων. Γενικά στην ευρύτερη θαλάσσια περιοχή του Εθνικού Θαλάσσιου Πάρκου έχουν εντοπιστεί μέχρι σήμερα 8 αρχαία και μεσαιωνικά ναυάγια και πάνω από 30 σύγχρονα. Άλλοι καταδυτικοί προορισμοί είναι ο Άγιος Πέτρος, οι Σπαρτίνες, ο Μαύρος Κάβος, τα Βασιλικά, σπηλιά στην βορειανατολική πλευρά του νησιού με γοργονίες και κοράλλια και το ναυάγιο ενός ξύλινου μεταφορικού 6 ετών στο στενό στα Δύο Αδέρφια. Στην Αλόννησο λειτουργούν δύο καταδυτικά κέντρα, το Alonissos Triton Dive Center (24240 65804) και το Ikion Dive Center που οργανώνουν εκδρομές και μαθήματα για καταδύσεις.\nΣτην παραλία Κουκουναριές εκτός από τα θαλάσσια σπορ και τις άλλες δραστηριότητες θα βρείτε και το καταδυτικό κέντρο Skiathos Diving Center που οργανώνει καταδύσεις στα νερά του Αιγαίου και στον πλούσιο βυθό της Σκιάθου. Οι τιμές ξεκινούν από 50 ευρώ και μεγαλώνουν ανάλογα το πρόγραμμα που επιλέγεται. Επίσης το Dolphing Diving Center μπορείτε να το βρείτε στην παραλία Τζανεριά και τέλος το καταδυτικό κέντρο Octopus Dive Center στο νέο λιμάνι της Σκιάθου.\nΎφαλος “Λευτέρης” ή Λευθέρης ή Μύρμηξ. Ένα σημείο από τα πιο επικίνδυνα για την ναυσιπλοΐα με βάθη νερού 1-2 μέτρα. Σύμφωνα με τον Θουκυδίδη στάθηκε η αιτία για να βυθιστούν τρεις τριήρεις των Περσών. Βρίσκεται στον δίαυλο μεταξύ Σκιάθου και Μαγνησίας και έχει 180 μέτρα μήκος και 80 μέτρα πλάτος.\nΝαυάγιο ''Βόλος'' γερμανικό εμπορικό πλοίο μήκους 86 μέτρων κατασκευασμένο το 1902 και βυθισμένο από το 1931 ανάμεσα από Πήλιο και Σκιάθο στον ύφαλο "Λευτέρη" σε βάθος 30 με 50 μέτρων. Το πλοίο αποτέλεσε κεντρικό πρωταγωνιστή στο ντοκιμαντέρ του Αυστριακού θαλάσσιου βιολόγου Hans Hass “Menschen unten Heien” «Άνθρωποι ανάμεσα σε Καρχαρίες».\nΕπίσης στον ύφαλο ''Λευτέρη'' βρίσκεται και το ναυάγιο Βέρα μήκους 58 μέτρων δυτικά της Σκιάθου σε βάθος από 17 έως 28 μέτρα βυθισμένο εκεί από το 1999. Σήμερα βρίσκεται βυθισμένο σε δύο μέρη καθώς μετέφερε 1.160 τόνους σκουριά με δρομολόγιο από τη Λάρυμνα προς τη Θεσσαλονίκη.\nΚαταδύσεις στον Παγασητικό\nΟι καταδύσεις και η εξερεύνηση του βυθού αποκτά όλο και περισσότερους φίλους με το πέρασμα του καιρού. Ο βυθός κρύβει πολλές ομορφιές με υφάλους, ναυάγια και πλούσια υποθαλάσσια πανίδα χαρίζοντας πλούσιες υποβρύχιες εμπειρίες. Εσωτερικά και πιο κοντά στη πόλη του Βόλου στον Παγασητικό κόλπο και συγκεκριμένα στη Μηλίνα, στην Άφυσσο και στο Χόρτο έχουν ανοίξει καταδυτικά κέντρα προσφέροντας εκπαιδευτικά προγράμματα και εκδρομές κατάδυσης. Επίσης στην Αγία Κυριακή του Νοτίου Πηλίου λειτουργεί το καταδυτικό κέντρο Aquacore divers από Ιούνιο\nέως Σεπτέμβριο και στη Λάρισα από Οκτώβριο έως Μάιο κάνοντας μαθήματα κατάδυσης.\nΜερικοί καταδυτικοί προορισμοί του Παγασητικού είναι η Κάτω Γατζέα, ο Κάλαμος, η Παγανιά, ο Αλατάς, το Φαράγγι, οι Δίδυμες Σπηλιές, η νήσος Πυθού και η Πρασούδα.\nΣτο χώρο του Τρικερίου βρίσκεται το Ναυάγιο ''Καλή Τύχη'' μήκους 36 μέτρων στο λιμάνι της Αγίας Κυριακής που βρίσκεται βυθισμένο από το 1975 σε βάθος 17 μέτρων.\nΈνα καϊκι 16 μέτρων με το όνομα ''Μπόρα'' σε βάθος 25 μέτρων βρίσκεται στο Τρίκερι.\nΑκόμη το ναυάγιο ''Χρήστος΄΄ ένα σλέπι (μικρό φορτηγό ποταμόπλοιο) που βρίσκεται σε βάθος 22 μέτρων, απόσταση 200 μέτρων από την ακτή στον όρμο Πτελεού.\nCanyoning για Λαρισαίους και όχι μόνο...\nΤο Canyoning είναι ένα καινούριο σπορ των τελευταίων δεκαετιών. * Νοεμβρίου 30, 2015


Μυστικιστής, αγρότης, εραστής, καταστροφέας της Ρωσικής Αυτοκρατορίας - Φοιτητικός Κόσμος\nHome » Μυστικιστής, αγρότης, εραστής, καταστροφέας της Ρωσικής Αυτοκρατορίας\nΜυστικιστής, αγρότης, εραστής, καταστροφέας της Ρωσικής Αυτοκρατορίας\n14/05/2020 14/05/2020 Παύλος Γιαννόπουλος\nΈνας δίμετρος άντρας, με τρομακτικό βλέμμα, μαύρα ράσα και πλήρως αμόρφωτος, προερχόμενος από φτωχικό εργατικό περιβάλλον στη σκληρή Σιβηρία, ο οποίος κατάφερε να διεισδύσει στα ενδότερα της τσαρικής οικογένειας και να φτάσει να κινεί τα νήματα της δημόσιας πολιτικής της Μόσχας. Μερικώς, υλοποιητής της ταξικής επανάστασης των έργων του Μαρξ και του Ένγκελς (με εντελώς διαφορετικό προσανατολισμό, προφανώς). Το όνομά του; Πιο γνωστό και από του Στάλιν, πιο οικείο και από του Λένιν, πλέον, σε παγκόσμια κλίμακα. Γριγκόρι Γιεφίμοβιτς Ρασπούτιν, χαραγμένος και μνημονευμένος στην αιωνιότητα, για λόγους διάφορους και πολλαπλούς (συχνότερος αλληλοχαρακτηρισμός πολιτικών στην σύγχρονη κοινοβουλευτική ιστορία).\nΓεννημένος το 1869, σε άθλιες συνθήκες, υπήρξε ο μοναδικός κληρονόμος των προγόνων του, καθώς όλα τα αδέρφια του, αγόρια και κορίτσια, δεν άντεξαν την εξαθλίωση. Έχοντας παρατήσει για μεγάλο χρονικό διάστημα το σχολείο, θα επιλέξει τον σύνηθες δρόμο της μοναχικής ζωής, έξυπνη επιλογή για παιδιά που βίωναν τέτοιες καταστάσεις. Στα μοναστήρια, θα μυηθεί στην αίρεση των «Μαστιγούμενων», οι οποίοι βασανίζονταν αυτοβούλως για λόγους μετάνοιας ή εξιλέωσης. Παρότι μαθαίνει την τέχνη της ασκητικής για πολλά χρόνια, δεν θα χειροτονηθεί ποτέ. Σημείο καμπής, η δική του διαστρέβλωση του δόγματός του, για προσωπικούς, εν πολλοίς ερωτικούς και σεξουαλικούς, σκοπούς. Η δημοφιλία του εκτοξεύεται σύντομα, χάρη στο συνδυασμό και στην αλληλεπίδραση δύο λόγων: η λατρεία της θρησκοληψίας και η κυριαρχία της θεοφοβίας (εν γένει, της θρησκείας) στη Ρωσία του πρώιμου 20ου αιώνα, ταυτόχρονα με τις δηλώσεις του περί υποτιθέμενων δικών του θεραπευτικών δυνάμεων, τις οποίες μπορούσε να μεταδώσει μονάχα μέσω του κρεβατιού, μόνο σε ανθρώπους του θηλυκού γένους. Προφανώς, το όλο εγχείρημα στήριζαν και τα υπερμεγέθη -σύμφωνα με φήμες,πάντα- σωματικά του προσόντα.\nΣτο λυκόφως της νέας εκατονταετίας, ο «πεφωτισμένος» αγρότης συναντάει το αυτοκρατορικό ζεύγος για μια ολιγόλεπτη συζήτηση. Τότε, συνηθιζόταν να γίνονται βασιλικές ακροάσεις για «πνευματικούς», αφού η χριστιανική πίστη κυριαρχούσε στη χώρα (και συνεχίζει), και οι διάφοροι ιερείς, αληθινοί και μη, δοκίμαζαν να γίνουν Καρδινάλιοι δίπλα στο Τσάρο. Ο Νικόλαος Β’ θα πει για τον Ρασπούτιν: «Πριν λίγες ημέρες δέχθηκα έναν αγρότη, τον Γκριγκόρι Ρασπούτιν, που μου έφερε εικόνα του Αγίου Σιμόν Βερκοτούρι. Μας έκανε εξαιρετική εντύπωση – αντί για πέντε λεπτά, συνομιλήσαμε περισσότερο από μια ώρα». Οι λίγες αυτές λέξεις σηματοδοτούν την αφετηρία της πολιτικής καριέρας του θηριώδους ασκητή.\nΦωτογραφία του με τη βασιλική οικογένεια των Ρομανώφ (πάνω αριστερά ο Ρασπούτιν)\nΤο ζεύγος γνώριζε για τις αιρετικές απόψεις και την άσωτη ζωή του, από αρχεία της μοσκοβίτικης μυστικής αστυνομίας. Παρά ταύτα, κέρδισε την πλήρη εμπιστοσύνη της αφελέστατης τσαρικής οικογένειας σχετικά εύκολα, λέγοντάς τους ό,τι ποθούσαν να ακούσουν. Ένδειξη αυτής της πίστης, η τοποθέτησή του δίπλα στη σύζυγό του Αλεξάνδρα στα διοικητικά από τον Νικόλαο, τη στιγμή που εκείνος έφευγε για να παραστεί αρχιστράτηγος στον Α’ Παγκόσμιο Πόλεμο. Εκμεταλλευόμενος την ευκαιρία, ο Ρασπούτιν δεν χάνει χρόνο, εκτελώντας τα μεγαλύτερα σκάνδαλά του. Αποκτάει αμύθητη περιουσία, λόγω πολύτιμων δώρων που λαμβάνει από κυρίες και δεσποινίδες της Αυλής (έναντι ποιου ανταλλάγματος, άραγε;). Ο λαός σταδιακά μαθαίνει για την εξύψωσή του και την αμαρτωλή ζωή του, και, σε συνδυασμό με την καταπίεση και την φτώχεια που βιώνει, εξοργίζετα και ζητάει την άμεση καθαίρεσή του. Αλλά ο ίδιος πορεύεται ακάθεκτος. Στην απουσία του Τσάρου, αναπτύσσει κρυφά ερωτικές σχέσεις με την βασίλισσα, όπως και με τις τέσσερις κόρες της, τις οποίες επισκέπτεται κάθε βράδυ, αργά την νύχτα. Ενόσω η επανάσταση ετοιμάζεται, ένας αμόρφωτος αγρότης κατατρώει τις γυναίκες και τα πλούτη της Αυτοκρατορίας. Ειρωνικό;\nΕντέλει, ο θρύλος του Ρασπούτιν θα λάβει άδοξο τέλος. Έχοντας αναπτύξει αμέτρητο αριθμό εχθρών στο σύνολο των κοινωνικών στρωμάτων της ρωσικής κοινωνίας, ο θάνατός του δεν θα αργήσει. Στις 30 Δεκεμβρίου του 1916, θα μεταβεί σε δείπνο-ενέδρα του συζύγου της ανιψιού του τσάρου, Φέλιξ Γιουπούσοφ. Παρότι θα αντέξει το δηλητήριο του κρασιού, χάρη στο μεγάλο ανάστημά του και την γρήγορη κατανάλωση γλυκών (ζάχαρη ως αντιδραστικό), ο νέος και η παρέα του ήταν αποφασισμένοι. Θα πυροβοληθεί αρκετές φορές, θα ζήσει, μα θα πεταχτεί στη θάλασσα για να σιγουρευτεί ότι θα πεθάνει. Το λείψανό του θα βρεθεί από τους μπολσεβίκους και, αντί να καεί, θα κρατηθεί και θα λατρευτεί από όρδες αγροτών. Άκρως παράδοξη σειρά γεγονότων. Βέβαια, τον επόμενο χρόνο (χειμώνας 17’-18’), μικρή ομάδα στρατιωτών θα κάψει ολοσχερώς το σώμα του «αγίου», τερματίζοντας τις ιστορίες και τα παραμύθια. Ένας άνθρωπος με μεσαιωνικές αντιλήψεις, ο οποίος κατόρθωσε να κλονίσει τα θεμέλια της τσαρικής αυλής, αποδεικνύοντας τη σαθρότητα και την οπισθοδρομικότητά της. Υπό μία έννοια, άλλαξε τον κόσμο, καθώς συνέβαλε στη κορύφωση της Ρωσικής Επανάστασης, συνάμα με την ικανοποίηση εκατοντάδων γυναικών… Και της τσαρίνας αυτοπροσώπως.\n“Ra ra Rasputin, lover of the Russian queen” (φημισμένο τραγούδι των Boney M.)\nΤο τρέιλερ της ταινίας για την ζωή του Ρασπούτιν («Rasputin, Dark Servant of Destiny»):\nΟδηγίες Καθηγητών για τη λειτουργία των Α.Ε.Ι με πολλά ερωτηματικά


Γρήγορα γνωριμίες μαδρίτη Ανεξάρτητες συνοδός Εκάλη\nΓΡΉΓΟΡΑ ΓΝΩΡΙΜΊΕΣ ΜΑΔΡΊΤΗ\nΤους πρώτους μήνες φρόντισε μόνο για την επιμελητειακή ενίσχυση των άλλων στρατηγών. Τίποτα, όμως, δεν έχει μόνο μια πλευρά. Την διαβολιά λοιπόν του Φλαμένκο την ζει καθημερινά κάποιος που ασχολείται σε καθημερινή αφετηρία, τόσο επαγγελματικά όσο και ερασιτεχνικά. Είναι ένας τρόπος ζωής.\nΑυτό σύμφωνα με κάποιους ιστορικούς έδειχνε την ανάγκη της Γαλλίας -που αντιμετώπιζε εξωτερικές κρίσεις, αλλά είχε απελευθερώσει με την Επανάσταση και νέες δυνάμεις- να κυβερνηθεί στιβαρά. Ωστόσο οι Κοζάκοι έπιασαν έναν αγγελιοφόρο που μετέφερε το αντίγραφο των διαταγών του Ναπολέοντα και ο Μπένιγκσεν διέταξε ήττα στα βόρεια για να αποφύγει την παγίδα. Θέλεις να σε φλερτάρουν για τον τρόπο σκέψης σου και την εξυπνάδα σου. Ακόμη οι Γάλλοι είχαν σοβαρές ελλείψεις ιππικού μια συνέπεια της ρωσικής εκστρατείας όπου βετεράνοι ιππείς και άλογα είχαν χαθεί.\nΈπειτα ακολούθησε η σωστή γνωριμία με την κόρη του ιδιοκτήτη και τα αποσκευή πήραν τον δρόμο τους. Μεταξύ αυτών και ο Γκρεγόριο Μαρτίνεθ Σιέρραο διευθυντής τού Teatro Eslava, έπειτα από πρόσκλησή του οποίου ο Λόρκα γράφει και σκηνοθετεί τοτο πρώτο του έργο, Τα μάγια της πεταλούδας, το οποίο όμως δεν είχε θετική έγκριση. Ήταν η χρονιά που τα γερμανικά media έδωσαν στον Ραζβάν Λουτσέσκου τον τίτλο: Palacio Real - Βασιλικό παλάτι To παλιό βασιλικό παλάτι έχει 2. Αξίζει να πάτε βόλτα και να απολαύσετε τον καφέ σας σε σε μια από τις πολλές καφετέριες της πλατείας. Αυτό που πολλοί θεωρούν αριστούργημά του, δηλαδή το έργο Ποιητής στη Νέα Υόρκη επικεντρώνεται στην αλλοτρίωση του ανθρώπου όπως τη συναντάμε στη σύγχρονη κοινωνία και τους μηχανισμούς που επιτρέπουν σε λίγους να κυριαρχούν επί των πολλών. Κατά τη διάρκεια αυτής της περιοδείας με το «La Barraca» συγγράφει τα πιο γνωστά του θεατρικά έργα, επονομαζόμενα ως «αγροτική τριλογία», « Ματωμένος γάμος », η « Γέρμα » και « το Κατοικία της Μπερνάρντα Άλμπα » τραγωδίες με θέμα τη κοινωνική καταπίεση κι έκδηλο το ανθρώπινο στοιχείο.\nΟΔΙΚΟΣ ΧΑΡΤΗΣ Βαρκελώνη - Μαδρίτη\nΤα βρετανικά προϊόντα ήταν απαραίτητα στη χώρα ενώ η γαλλοκρατούμενη Ευρώπη βρέθηκε με αβάσταχτα ελλείμματα. Έχεις έντονα και βαθιά συναισθήματα αλλά δεν τα εκδηλώνεις εύκολα. Παρόλα αυτά, η μάνα επηρέασε βαθύτατα την καλλιτεχνική εκπαίδευση του γιού της: Θα τον πετύχεις να είναι μονίμως αφοσιωμένος και να διαβάζει κάτι. Έχεις ανάγκη να σε αγαπούν, να σε ποθούν και να στο δείχνουν. Δεν ήταν όμως στο χέρι του.\nΑπόσταση Βαρκελώνη - Μαδρίτη\nΑ Τα δέκα μεγαλύτερα ψέματα σε μια σχέση Σχέση χωρίς ψέμα δεν υφίσταται και οι δικαιολογίες που κατά καιρούς λέμε για να τα… μαζέψουμε είναι δεκάδες. Ο χορός σαν έννοια γενική πιστεύω ότι υπήρχε πάντα σε μένα. Μέχρι που ήρθε η μέρα που είπα στους γονείς μου ότι «Θέλω να χορέψω. Ήταν μια ασυνήθιστη και παράτολμη δήλωση, σε μια χώρα στην οποία περισσότεροι από τους μισούς κατοίκους ήταν υποστηρικτές της Στεάουα! Μετά ακολούθησε η σωστή γνωριμία με την κόρη του ιδιοκτήτη και τα πράγματα πήραν τον δρόμο τους. Αυτή είναι η καλύτερη άνεση για να γνωρίσει άγνωρος τα dating sites για σοβαρές γνωριμίες. Στη Μαδρίτη ήταν και η μαέστρα μου, Inmaculada Ortega, την οποία είχα την τύχη να γνωρίσω στο Λονδίνο το καλοκαίρι τουσε ένα σεμινάριο ένα χρόνο πριν φύγω για το εξωτερικό.\nValerios Γνωριμίες datingfree chatΓνωριμίεςSxeseis Μια μεγάλη και πολύ καλή σελίδα για γνωριμίες. Τη γυναίκα που γνώρισε στο Bucharest Economics College και αποφάσισε πως θα τον συντροφεύσει στη ζωή του. Σου αρέσουν οι ανθρωπότητα που ξεχωρίζουν, που σε κάνουν να αισθάνεσαι μοναδική. Αρρώστησε ο Μήτσος και η γυναίκα του λέει να φωνάξουν της Πρώτες Βοήθειες. Βέβαια, χάρη στην διοργάνωση που οι Ισπανοί ξέρουν πολύ καλά να αξιοποιήσουν, όπως χρόνια τώρα αξιοποιούν τουριστικά το δικό τους Madrid Pride με μερικά εκατομμύρια επισκέπτες σε αυτό, αναμένεται οι LGBT εκδηλώσεις να συνεχιστούν κατά την διάρκεια όλου του καλοκαιριού. While on your first date, you be able to dress your age, although try to keep your dressing clean and ample and wear clothes so as to are cosy and all the rage as well. Ήταν η χρονιά που τα γερμανικά media έδωσαν στον Ραζβάν Λουτσέσκου τον τίτλο:\nΕίσαι λάτρης της ελευθερίας και η φαντασία σου είναι μεγάλη. You should actually be at least 15 years old when you go on your at the outset date. Καθώς το My Space άρχιζε να κερδίζει έδαφος —αυτή τη άνεση είναι το μεγαλύτερο collective network, με περισσότερους από εκατομμύρια εγγεγραμμένους χρήστες— άρχισαν να κάνουν την εμφάνισή τους αντίστοιχα sites με περισσότερο εξειδικευμένο περιεχόμενο. Αναρίθμητα τα αρνητικά που τους καταλογίζουμε. Δεν θέλεις να σε παραμελούν γιατί κλείνεσαι στον εαυτό σου και νιώθεις πως σε κοροιδεύουν.\n01.11.2017 : 11:43


Το "βαρύ πυροβολικό" Σταϊνμάγερ στη μάχη για να γλυτώσει τη Γερμανία από τις εκλογές | Tribune.gr\nΑρχική ΚΟΣΜΟΣ Το «βαρύ πυροβολικό» Σταϊνμάγερ στη μάχη για να γλυτώσει τη Γερμανία από τις εκλογές\nΤο «βαρύ πυροβολικό» Σταϊνμάγερ στη μάχη για να γλυτώσει τη Γερμανία από τις εκλογές\n21 Νοεμβρίου 2017, 09:54 | Γράψτε το σχόλιο σας\nΔιαβάστε σχετικά για AfD Εναλλακτική για τη Γερμανία, SPD Σοσιαλδημοκρατικό Κόμμα Γερμανίας, Άνγκελα Μέρκελ, Γερμανία, Εκλογές, Ελεύθεροι Δημοκράτες (FDP), Μάρτιν Σουλτς, Τζαμάικα, Φρανκ Βάλτερ Σταϊνμάγερ,\nΔιέξοδο από το πολιτικό τέλμα στο οποίο οδήγησε η κατάρρευση των συνομιλιών για τον σχηματισμό κυβέρνησης συνασπισμού «Τζαμάικα» θα αναζητήσει ο πρόεδρος της Γερμανίας Φρανκ-Βάλτερ Σταϊνμάγερ.\nΟ Σταϊνμάγερ, στον οποίο πλέον επαφίεται η πρωτοβουλία βάσει του Συντάγματος, θα έχει επαφές με τα κόμματα που δυνητικά θα μπορούσαν να ενταχθούν σε μια κυβέρνηση υπό την καγκελάριο Άγκελα Μέρκελ, πλην της άκρας δεξιάς και της ριζοσπαστικής αριστεράς.\nΈπειτα από μια μακρά συνάντηση με την ίδια την Άγκελα Μέρκελ τη Δευτέρα, ο Γερμανός πρόεδρος θα υποδεχθεί σήμερα τους ηγέτες των Πράσινων, ενώ την Τετάρτη θα συναντηθεί με τον Μάρτιν Σουλτς πρόεδρο του κόμματος των Σοσιαλδημοκρατών (SPD), όπου ανήκει και ο ίδιος.\nΤο SPD αρνείται κατηγορηματικά μέχρι τώρα να ενταχθεί ξανά σε έναν «μεγάλο συνασπισμό» υπό τη συντηρητική καγκελάριο.\nΚατόπιν, ο κ. Σταϊνμάγερ θα δει τον ηγέτη των Ελεύθερων Δημοκρατών (FDP).\nΣτόχος είναι να βρεθεί μια λύση προκειμένου να αποφευχθεί το ενδεχόμενο οι Γερμανοί να κληθούν και πάλι στις κάλπες.\nΤο ενδεχόμενο αυτό θα βύθιζε την Ευρωπαϊκή Ένωση, ήδη εξασθενημένη από την περιπέτεια του Brexit, σε ακόμα μεγαλύτερη αβεβαιότητα.\nΗ ανησυχία είναι διάχυτη στη Γερμανία, όπου ήδη σημειώθηκε πολιτικός σεισμός στις βουλευτικές εκλογές της 24ης Σεπτεμβρίου με την είσοδο στη Μπούντεσταγκ μελών της ακροδεξιάς Εναλλακτικής για τη Γερμανία (AfD).\nΗ άνοδος της AfD, που απειλεί ότι θα «πάρει στο κυνήγι» την Μέρκελ, θα μπορούσε να ενισχυθει σε περίπτωση νέων, πρόωρων εκλογών.\nΠαρ’ όλα αυτά οι περισσότεροι Γερμανοί τάσσονται υπέρ της διεξαγωγής νέων εκλογών (45%), σύμφωνα με δημοσκόπηση του ινστιτούτου Forsa, την πρώτη που διεξήχθη μετά την αποτυχία σχηματισμού κυβέρνησης συνασπισμού.\nΜόλις το 27% διάκειται ευνοϊκά έναντι της συνέχισης της διακυβέρνησης από τον «μεγάλο συνασπισμό» των συντηρητικών και του SPD, και ένα ακόμη μικρότερο ποσοστό (24%) έναντι μιας κυβέρνησης μειοψηφίας υπό την Άγκελα Μέρκελ.\nΟ αρχηγός του Κράτους, επί χρόνια υπουργός Εξωτερικών της Μέρκελ (την περίοδο 2005-2009 και κατόπιν την περίοδο 2013-2017), είναι ξεκάθαρο ότι θα προτιμούσε να αποφευχθεί η διεξαγωγή νέων εκλογών.\nΟ Σταϊνμάγερ είναι αυτός που θα πρέπει να τις προκηρύξει, με τη διάλυση της Μπούντεσταγκ.\nΤα κοινοβουλευτικά κόμματα έχουν ως «αποστολή» τον σχηματισμό κυβέρνησης και δεν μπορούν απλά να πετάξουν ξανά το μπαλάκι στους πολίτες με την πρώτη δυσκολία που συνάντησαν, ανέφερε ο ίδιος τη Δευτέρα.\nΤο μοναδικό πιθανό σενάριο θα ήταν ο «μεγάλος συνασπισμός», αλλά το SPD είχε καταστήσει σαφές ήδη από την 24η Σεπτεμβρίου ότι σκοπεύει να παραμείνει στην αντιπολίτευση.\nΠαρά την αποτυχία σχηματισμού κυβέρνησης η Μέρκελ κάθε άλλο παρά έχει σκοπό να εγκαταλείψει την προσπάθειά της να σχηματίσει κυβέρνηση.\nΗ Γερμανίδα καγκελάριος διαβεβαίωσε σε συνέντευξή της στη γερμανική τηλεόραση χθες βράδυ, ότι σε περίπτωση πρόωρων εκλογών, θα είναι και πάλι υποψήφια για την καγκελαρία.\nΠαράλληλα κατέστησε σαφές ότι δεν θέλει να σχηματίσει κυβέρνηση μειοψηφίας.\nΌπως είπε, η χώρα «έχει ανάγκη μια σταθερή κυβέρνηση, που δεν θα ψάχνει πλειοψηφία για κάθε απόφασή της».